Drugi festival šunke i pršute "Šunka fest" biće održan od 7. do 10. juna na Novosadskom sajmu, a brojne promocije biće upriličene u gradu i po restoranima, saopštilo je danas udruženje Vojvođanski prozori, organizator ove manifestacije.\nOpširnije: Šunka fest početkom juna u Novom Sadu Dodaj novi komentar\nOpširnije: Beli sir na sivom tržištu Dodaj novi komentar\nOpširnije: Srbija zemlja partner na Sajmu hrane u Budvi Dodaj novi komentar\nNapisano 13 mart 2012 .\nNajbolja gastronomska i turistička manifestacija u Vojvodini - Temerinska pasuljijada - zakazana je za 1. jun i trajaće tri dana, uz učešće kuvara iz celog sveta.\nOpširnije: Temerinska pasuljijada 1. juna Dodaj novi komentar\nNapisano 06 mart 2012 .\nAgencija za strana ulaganja i promociju izvoza Republike Srbije (SIEPA) pozvala je domaće kompanije da se prijave za učešće na sajmu prehrane World Food u Moskvi, Rusija, koji se održava od 17. do 20. septembra 2012. godine.\nOpširnije: SIEPA pozvala preduzeća na sajmu prehrane "World Food" u Moskvi Dodaj novi komentar\nNapisano 05 mart 2012 .\nNa međunarodnom sajmu hrane i pića “Foodex Japan” u Tokiju, od 6. do 9. marta, učestvovaće sedam srpskih firmi, najavila je danas Agencija za strana ulaganja i promociju izvoza Srbije (SIEPA).\nOpširnije: Srpske firme četvrti put na sajmu hrane u Tokiju Dodaj novi komentar\nNapisano 04 mart 2012 .\nU Rumenki pored Novog Sada gde se danas održava manifestacija "Pihtijada" predstavljena je pihtija duga 19 metara, koja važi za nezvaničan Ginisov rekord.\nOpširnije: Za Ginisa: U Rumenki izmerena pihtija od 19 metara Dodaj novi komentar\nOpširnije: Dodeljene nagrade "Najbolje iz Srbije" Dodaj novi komentar\nOpširnije: Uskoro u prodaji „stari pirotski kačkavalj” Dodaj novi komentar\nNapisano 10 februar 2012 .\nNa Sajmu hrane i pića „Fudreks“, koji je juče otvoren u hali 1 Beogradskog sajma, izlaže više od 120 firmi i pojedinaca iz 15 zemalja. Na internacionalnom bazaru, koji je otvorio ministar poljoprivrede Dušan Petrović, najviše je proizvoda od voća i povrća i prerađevina od mesa, zatim proizvoda od meda i alkohola, ali i džemovi, ajvari, sokovi, konditorski proizvodi i organska hrana.\nNa štandu pčelinjaka „Kovačević“ iz Valjeva nude se tartufi u medu, aronija, šitake i brusnice takođe u medu, a tu su i medovača sa malinama i sa orahom.Opširnije...\nOtvoren prvi Sajam hrane i pića "Fudreks"\nSajam hrane i pića Fudreks - otvaranje vrata novih tržišta\n"Červišijada" u Donjoj Toponici\nSrpski pinđur povučen iz prodaje u Sloveniji\n"Srpski šaran" - novi srpski brend\nIzvoz širom sveta nakon sajma Anuga u Kelnu\nFestival vina, gastronomije i vinskog turizma na Kalemegdanu - "Mediteraneo" u Beogradu 26. i 27. novembra


Vesti online / Vesti / Ex YU / "Ako se pomire Beograd i Zagreb, biće sreće na Balkanu"\nStabilnost i prosperitet zapadnog Balkana zavise upravo od odnosa Beograda i Zagreba, izjavio je poslanik Socijaldemokratske partije Nemačke (SDP) i član spoljnopolitičkog odbora Bundestaga zadužen za Balkan Josip Juratović.\nSusret sa premijerom Srbije: Josip Juratović i Aleksandar Vučić\nOn se početkom ove nedelje u Beogradu sastao sa predsednikom Vlade Srbije Aleksandrom Vučićem, posle čega je poručio da Srbija i Hrvatska sva svoja pitanja treba da rešavaju bilateralno "jer je to i u interesu Evropske unije", navodi Hina.\nKomentarišući aktuelne odnose Srbije i Hrvatske, Juratović u intervjuu za Hinu tvrdi da "nisu u pitanju tenzije u toj meri koliko retoričko sučeljavanje".\n- Važno je da se nađe rešenje, da se razgovara, razmenjuju mišljenja i iskustva. Važno je gledati unapred, na prošlost se više ne može uticati, ali na budućnost može - rekao je Juratović.\nOn je poručio da treba "savladati trgovinske barijere i obezbediti trgovinske povlastice jer svako unošenje novih tenzija i ekonomske nesaradnje šteti svima u regionu".\n* Objasnio: Evo zbog čega je Hrvatska ustuknula pred Srbijom\n* "Hrvatska će platiti za svoju politiku prema Srbiji"\nEKONOMIJA Čitajte na "Vesti" digital: Žalba protiv Hrvatske ide u Brisel\nSRBIJA Ipak rampa Zagreba: Hrvatska blokirala Srbiju\nSRBIJA Hrvatski udar na Srbiju: Politička poruka Beogradu


Ekonomija - datum: 2019-03-31 PODACI CBCG ZA 20 RADNIH DANA\nCentralna banka Crne Gore Platni promet 1,13 milijardi\nCentralna banka (CBCG) evidentirala je da je vrijednost realizovanog platnog prometa za 20 radnih dana u februaru iznosila 1,13 milijardi eura, što je 30 odsto više nego u januaru.\nOd toga je 94,71 odsto realizovano u RTGS sistemu, a ostatak u DNS sistemu.\n– U februaru je za 20 radnih dana realizovano 805,33 hiljade naloga, od čega 38,53 odsto u RTGS sistemu, a ostatak u DNS sistemu – navodi se u izvještaju CBCG, koji je juče prenijela agencija Mina biznis.\nProsječni dnevni obim realizovanog platnog prometa u RTGS i DNS sistemu, izražen preko broja naloga, iznosio je 40,27 hiljada, dok je prosječna dnevna vrijednost platnog prometa bila 56,59 miliona eura.\nU februaru za 10,2 hiljade minuta produkcije nije bilo zastoja u radu sistema, pa je njegova raspoloživost bila 100 odsto.


Nikad više - Loše i dobre stvari koje niste znali, a trebali bi!\nKorišćenjem mašine za sudove svakodnevno olakšavate sebi obavljanje jednog kućnog posla, a ujedno štedite vreme i energiju koje biste potrošili na ručno pranje posuđa. U toku pranja, u mašini se skupljaju tragovi prljavštine i kamenca iz vode, pri čemu može doći do kvara ukoliko se uređaj ne održava na adekvatan način. Kako biste produžili vek […]\nLifestyle, Savetičišćenje, mašina za sudove, održavanje\nPromena životnog prostora je veliki korak koji donosi pozitivno uzbuđenje, ali i nove izazove i obaveze. Samo preseljenje bi trebalo da bude promišljen životni korak, rezultat racionalnog razmišljanja i realnih potreba. Kada govorimo o veličini kuće ili stana, jasno je da su za neke ljude prostranost i udobnost stvar prestiža, ali za veliki broj ljudi […]\nLifestyledom, nekretnine, stan


Najveći novac u istoriji evropske košarke: Barsa Mirotiću daje 70.000.000 evra! | MozzartSport\nSunday 30 June 2019 10:06 / Izvor: mozzartsport.com\nNajveći novac u istoriji evropske košarke: Barsa Mirotiću daje 70.000.000 evra!\nPosao koji će poremetiti košarkaško tržište\nIpak nije sve do ljubavi prema košarci, ima mnogo i do novca - i to najozbiljnijeg u istoriji evropske košarke. Kako javljaju relevantni košarkaški izvori, a prenosi i madridski AS, Nikola Mirotić je od Barselone dobio ponudu tešku 70.000.000 evra za ugovor na šest sezona!\nOvaj posao preti da u potpunosti poremeti stanje košarkaškog tržišta, s obzirom da u ovom trenutku oni najplaćeniji evropski igrači nisu ni blizu ove basnoslovne cifre.\nBarselona je uspela da nadmaši čak i NBA timove. Kako navodi AS, Mirotić je prvo odbio Barseloninu ponudu, s obzirom da je iz NBA lige dobio 50.000.000 dolara (oko 44.000.000 evra) za tri sezone. Navodno, Juta mu je u 45.000.000 dolara u poslednjim satima, bio je blizu odluke da je prihvati, ali ipak nije. Uostalom, novac koji su mu ponudili Katalonci do sada nije dobio u NBA ligi.\nO tome koliko je Barselona nadmašila sebe i uopšte evropske okvire dovoljno govori i podatak da je recimo prošle sezone najveći budžet u Evroligi imao Real Madrid - 42.000.000 evra. Barselonin budžet je bio 36.000.000 evra, od čega je 27.000.000 išlo na plate.\nBarselona je nedavno pomerila granice sa platom Tome Ertela, koji je potpisao ugovor na dve i po godine težak 11.000.000 evra, što ga je učinilo najplaćenijim igračem Evrope. Treba napomenuti i da će trogodišnji ugovor KorijuHiginsu iznositi 10.500.000 evra, dok je dogovoren i potpis Brendona Dejvisa, najboljeg igrača Žalgirisa iz prošle sezone. Jasno je da Barselona stvara "supertim", kojem će teško ko moći da se suprotstavi u narednom periodu. Sve ostalo biće na Svetislavu Pešiću, koji će biti zadužen da sve to pedantno ukomponuje.\nOstaje da se vidi da li će uslediti adekvatni odgovori na ovu Barsinu otvorenu vatru. Nije tajna da je novac u evropskoj košarci bio daleko manji od odnog koji se vrti u NBA ligi, što sasvim sigurno nije zadovoljavalo one koji su ulagali kapital. Sada je to počelo da se menja, a da li je na pomolu neka nova košarkaška revolucija, pokazaće naredni period.


Pevanjem u borbi protiv raka dojke: Besplatan koncert Jelene Tomašević u Nišu | MediaPress\nPevanjem u borbi protiv raka dojke: Besplatan koncert Jelene Tomašević u Nišu\nDa li ste znali da godišnje gotovo 1600 žena izgubi bitku sa rakom dojke, dok je svake godine blizu 4000 žena u našoj zemlji pogođeno ovom bolešću?\nPovodom početka Međunarodnog meseca borbe protiv raka dojke, Avon će pokloniti građanima Niša koncert Jelene Tomašević, 7. oktobra u 17 časova, na Letnjoj pozornici Niške tvrđave. Jelena se na ovaj način priključila Avon akciji za borbu protiv raka dojke, koja je pokrenuta još 2004. godine.\nAvon u okviru ove akcije prikuplja sredstva za donaciju prodajom proizvoda sa ružičastom vrpcom, od kojih je celokupan bruto profit namenjen nabavci najsavremenije medicinske opreme i podršci programima koji podižu svest i pružaju neophodnu obuku ženama u borbi protiv raka dojke. Humanitarne aktivnosti predvode Avon Dame i Gospoda, koji su upravo u Nišu i okolini ove godine prikupili najviše sredstava i na taj način pokazali svoju posvećenost ovom važnom ženskom pitanju. Time je ovaj grad zasluženo postao domaćin ovakvog događaja, na kojem će od 15 časova svi zainteresovani pre koncerta sa svojim najmilijima moći da uživaju i u porodičnim aktivnostima kao što su dečiji kutak, kutak za dame i humanitarni bazar.\nTag:#NisJeRozeAvonHumanitarna akcijaJelena Tomaševićkoncert u NisuLetnja pozornicaMeđunarodni mesec borbe protiv raka dojkenisniška Tvrđava\nHoroskop: Šta nas očekuje ovog meseca


Tkanje pirotskog ćilima polako nestaje\nTema: Tkanje pirotskog ćilima polako nestaje\n09.02.2015., 18:10 #1\nPIROT, 9. februara 2015. (Beta-AP) - Pirotskom ćilimu preti izumiranje, a ta stara veština u najvećoj je krizi u svojoj istoriji, piše u ponedeljak agencija Asošijejted Pres (AP).\nKako ta svetska agencija navodi, skoro svaki dom u Pirotu, gradu na istoku Srbije, ima ćilim na zidu, podu ili kao prekrivač, a veruje se da pirotski ćilim ima magičnu moć i da njegove raznobojne šare donose sreću i štite od zla.\nGrupa žena okupljenih u organizaciji "Damsko srce" nastoji da sačuva tradiciju izrade pirotskog ćilima, jer toj vekovnoj veštini tkanja preti nestanak.\nČuvene po lepoti, pirotske ćilime, koji su deo bogatog srpskog nasledja, izradjuju meštanke od domaće vune, prema posebnim pravilima koja važe stotinama godina, piše AP.\n"To je veoma spor proces. Potrebno je mnogo vremena da se istka pirotski ćilim", rekla je osnivačica grupe "Damsko srce" Slavica Ćirić koja je pre nekoliko godina pokrenula taj posao uz pomoć vlasti i donatora, medju kojima je i USAID.\nDok sedi na niskoj drvenoj klupi, žena prstima nežno provlači vunu i zateže je na razboju, a zbog toga što su ručno izradjeni ćilimi sa kompleksnim geometrijskim šarama, jedna tkalja može da izradi manje od kvadratnog metra mesečno, rekla je Ćirić, a prenosi američka novinska agencija.\nPostoji skoro 100 motiva i šara pirotskog ćilima, a originalni ćilimi gusto su tkani, tanki i imaju dva "lica" - isti dizajn sa obe strane, navela je ona.\n09.02.2015., 18:23 #2\nRe: Tkanje pirotskog ćilima polako nestaje\nNestaje Pirot a ti pitas za cilim\nNikolić: BiH polako nestaje pred našim očima\nPoslednja poruka: 23.10.2012., 12:42\nPoslednja poruka: 16.08.2004., 01:19\nAutor volim_mirka u forumu Fakulteti\nAutor turpituda u forumu Razno\nPoslednja poruka: 01.10.2003., 14:49


Uživo - Predsednik Srbije prisustvuje potpisivanju finansijskog sporazuma za prvi deo IPA programa\nNakon potpisivanja, on se zahvalio EU, istakavši da je strateški cilj Srbije članstvo u EU.\n- Nekada će neko da da kaže koliko bismo dobili da smo članica EU, a koliko dobijamo kao zemlja koja još nije član, ali je na EU putu. Ja sam uvek umeo da iskažem poštovanje ka novcu koji dobijamo, koji države EU izdvajaju za nas, iako ne moraju - rekao je predsednik.\nOn je ponovio da Srbija ostaje na EU putu, zahvalivši evropskom komesaru za proširenje Oliveru Varheiju "jer mi u Srbii znamo koliko je truda, rada i energije uložio da pomogne Srbiji".\nOn se zahvalio zbog 70 miliona evra za koje je danas potpisan ugovor, ali i na još 98 miliona koje treba da stignu do kraja godine".\n- Ovaj novac poreskih obveznika građana EU je sve, samo nije mali. Nama 50 odsto stanovništva živi u Beogradu i oko Beograda. Zato je važno da ulažemo u jug, sever, severo-zapad, istok... U mikro i mala preduzeća tamo - rekao je Vučić.\nKako je kazao, Srbija očekuje da dobije ne samo jasnu perspektivu, već da se govori o članstvu Srbije u EU. Naveo je i da "znamo da će uvek moći da se kaže da Srbija mora da sprovede reforme, da reši probleme sa Prištinom", ali da želi i da "neko kaže da će postati članica EU kada to sve reši".\n- Sve to razumemo, ali želimo da imate jasnu poruku da nam neko kaže: uradite nešto i bićete član EU - navodi on, istakavši da bi Srbija želela da ima još jasniju situaciju sa te strane.\n"Istrajaćemo na evropskom putu"\nNaveo je i da će Srbija istrajati na evropskom putu i da će se potruditi da ga ubrza.\n- Znamo da nismo idealna zemlja, ima i mnogo drugih koje to nisu, ali razumem da je onima koji su članovi kluba uvek teže prebaciti nešto, nego nama koji nismo. Nastavićemo sa ozbiljnim, teškim i odgovornim reformama. Molim vas da nam dodatno pomognete i ubrzate evropski put Srbije, a kada govorim o Srbiji mislim i na ostale zemlje u regionu, Crnu Goru i mnoge druge - istakao je on.\nKako je kazao, kada je reč o Kosovu, on nije za zamrznut konflikt kao rešenje.\nTakođe, kazao je da je 98 miliona evra namenjeno za energetsku efikasnost, i dodao da je zaštita životne sredine veoma značajna. Kaže da su ljudi pre korone primećivali zagađen vazduh, a da danas o tome niko ne govori "jer postoji veća muka".\n- Hoćemo da se vratimo i popravimo životnu sredinu. Bez podrške EU ne bismo mogli, ni znali da to uradimo. Mi ćemo uložiti još veće iznose da bismo mogli EU da pratimo i po pitanju zaštite zivotne sredine - kaže on, istakavši da je EU najveći izvor direktnih stranih investicija u Srbiji.\nInače, sporazum sa EU potpisali su ministarka za evropske integracije i nacionalni IPA koordinator Jadranka Joksimović i šef Delegacije EU u Srbiji Sem Fabrici, a ceremoniju potpisivanja putem video linka pratio je i evropski komesar za susedstvo i proširenje Oliver Varheji.\nVarhelji: Srbija može da računa na pomoć\nOn je rekao da Srbija može da računa na novac iz plana za oporavak EU vredan 750 milijardi evra, na šta je Vučić dodao da je to "iznenađujuće dobra vest, jer nismo računali na tu mogućnost".\nKomesar je rekao da je EK usvojila plan oporavka, koji predviđa rešavanje krize posle kovid epidemije.\n- Dobra vest za ceo region, kao i za Srbiju je to što ćemo mi pokusati da uključimo Srbiju i druge zemlje Zapadnog Balkna što više u ovaj paket opravka - poručio je Verheji.\nOn je najavio da će biti predloženo dodatno finasiranje čitavom susedstvu i Zapadnom Balkanu, ali da je rano da se govori o ciframa.\n- Trudimo se da uključimo Zapadni balkan u što više projekata i oblati koje su trenutno predviđene samo za članice - istakao je Verheji.\nKako je naveo, "zajedno moramo da radimo na oporavku ekonomije, a početkom jeseni plan oporavka za region".\n- Da, i Srbija može računati na plan za oporavak - poručio je komesar, prenosi Tanjug.\nEvropski komesar je poručio danas da podstiče i ohrabruje sve političke stranke da izađu na izbore 21. juna i izrazio nadu da će Srbija imati fer i slobodne izbore.\n- Polažem velike nade da ćemo imati slobodne i fer izbore u Srbiji i posle toga još jaču vladu, tako da možemo da ubrzamo reforme i učinimo jos veći napredak - rekao je Varheji.\nUpitan šta očekuje od izbora u Srbiji, on je rekao da nije ni na jednom komesaru da se meša u unutrašnja pitanja neke zemlje, ali je dodao da još postoje neka pitanja kojima bi se trebalo posvetiti kad je reč o učešću na izborima.\n- Ja podstičem i ohrabrujem, kao što sam to radio i kad sam bio u Beogradu, sve političke stranke da učestvuju na izborima. To je validacija demokratije i najvažniji deo u demokratskom životu - rekao je Varheji.\nKazao je i da će EU pružiti podršku kad je reč o monitoringu izbora i da očekuju da će biti poštovana sva pravila koja su dogovorena medju političkim partijama.\nPredsednik Srbije je, komentarišući njegov odgovor, rekao da je Varheji iskusan političar, i primetio da je komesar EU rekao da nije njegovo da se meša.\n- Očekujem samo od građana Srbije i ni od koga drugog. Građani Srbije su ti koji odlučuju i o učešću u izborima i o tome kome će poverenje dati - rekao je Vučić, navodi Tanjug.\nNa šta će se trošiti novac\nVučić je danas prisustvovao potpisivanju finansijskog sporazuma za prvi deo IPA programa Evropske unije za 2020. godinu, koji su potpisali ministarka za evropske integracije u Vladi Srbije Jadranka Joksimović i šef Delegacije EU u Srbiji ambasador Sem Fabrici.


Poseta čudesno lepoj Šri Lanki po Aninoj preporuci - TRAVEL BOUTIQUE\nPoseta čudesno lepoj Šri Lanki po Aninoj preporuci\nO odlasku u Šri Lanku počeo sam da razmišljam kad sam prihvatio da predsedavam žirijem najvećeg međunarodnog filmskog festivala u Indiji, u Goi. Nakon toga trebalo je da, u organizaciji različitih država, na četiri različite manifestacije, bude prikazan i ciklus od sedam mojih filmova.\nIspostavilo se, međutim, da između ovih festivala imam pauzu. Dilemu da li da se vratim u Beograd, pa eventualno nazad u Indiju, razrešila je moja prijateljica Ana Petrović, vlasnica ,,Travel Boutique”, koja mi je predložila da to vreme iskoristim za Šri Lanku.\nAgencija nam je tom prilikom skrojila fantastično putovanje i obilaske atrakcija Šri Lanke, prilikom čega smo supruga i ja uživali u prirodim lepotama i mnogobrojnim hramovima ove čudesne zemlje, koji treba doživeti.\n„Naravno, svako sledeće putovanje ne prođe bez konsultacija i pomoći agencije “Travel Boutique” i oni su za mene uvek, bez izuzezka, pravi izbor!“


Internet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Click Production ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Click Production će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, Click Production se ne obavezuje da redovno ažurira informacije sadržane na ovom internet sajtu. Takođe, Click Production ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. Click Production nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Click Production. Takvi linkovi su obezbeđeni isključivo da bi Vama pružili što više informacija. Click Production ne kontroliše i nije odgovoran za rad, sadržaj, politiku privatnosti ili bezbednost ovih sajtova. Click Production ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Click Production.\n5. Izmena uslova korišćenja\nClick Production može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


RTCG - Radio Televizija Crne Gore - Nacionalni javni servis :: Društvo :: Za projekte rodne ravnopravnosti 50 odsto više novca\nZENKA SAOPŠTIO 12. 11. 2019. 09:27 >> 09:26 0\nZa projekte rodne ravnopravnosti 50 odsto više novca\nMinistar za ljudska i manjinska prava Mehmed Zenka kazao je da je za 2019. godinu opredijeljeno 290.000 eura za projekte nevladinim organizacijama u oblasti rodne ravnopravnosti po Javnom konkursu “Ključ je u rukama žene”. Zenka je prilikom uručivanja ugovora NVO kazao da Vlada Gore pokazuje punu posvećenost postizanju rodne ravnopravnosti.\n“Zenka je podsjetio da je tokom 2018. godine sa ukupno 171.000 eura u oblasti rodne ravnopravnosti podržano 11 projekata, dok je za 2019. godinu iz ove oblasti opredijeljeno 290.000 eura, što je više od 50 odsto u odnosu na prošlu godinu”, navodi se u saopštenju Ministarstva.\nUkupno 24 projekta sa najvećim brojem bodova po ocjenama procjenjivača dobilo je mogućnost da budu finansirana, poručio je Zenka.\n“ U prilog tome govore brojne zajedničke aktivnosti, kampanje, obuke, istraživanja, realizacija projekata koji direktno utiču na zaštitu prava od diskriminacije po osnovu pola, lični i društveni razvoj žena, učešće u društvenim procesima od značaja za unapređenje ukupnog položaja žena u Crnoj Gori”, saopšteno je iz Ministarstva.\nPosljednje dvije godine Ministarstvo za ljudska i manjinska prava, sprovodi Javni konkurs za raspodjelu sredstava za nevadine organizacije u ovoj oblasti.\nNe vodimo politiku diskriminacije\nZenka: Zakon jača vrijednosti multinacionalne CG\nZenka čestitao katolički Božić\n24. 12. 2019. 3\n"Misija nam je sprovođenje politike rodne ravnopravnosti"


in Tenis, Sport\nDirektor Australijan opena Kreg Tili rekao je da želi da strani teniseri učesnici budu izuzeti iz dvonedeljnih strogih karantina u hotelu.\nOn je rekao da je apsolutno uveren da će se Australijan open održati sledeće godine prema planu, od 18. do 31. januara u Melburnu, kao i takmičenja uoči prvog grend slem turnira u sezoni – ATP kup i turniri u Brizbejnu, Sidneju i Hobartu.\nOn je rekao da računa na to da će australijske državne i savezne vlade ublažiti ograničenja i dati posebno odobrenje igračima da uđu u bezbedan trening mehur, slično onome što su nedavno uradili na US openu i Rolan Garosu, kako bi se pripremili za turnir koji će biti izolovan od javnosti.\n“Ako igrač mora da bude zaglavljen u hotelu dve nedelje pre početka sezone, to se neće dogoditi. Ne možete da tražite od igrača da odu u karantin dve nedelje, a onda da izađu i budu spremni da igraju na grend slem turniru”, rekao je direktor Tili za Asošiejted pres.\nŠvajcarac Rodžer Federer i Amerikanka Serena Vilijams, koji će sledeće godine napuniti 40 godina, već su se obavezali da će igrati na Australijan openu, ali je Tili rekao da se igrači jednostavno neće pojaviti ako im ne bude dozvoljeno da se pripreme na pravi način.\n“Mi potpuno prihvatamo da svi koji dolaze iz inostranstva moraju u dvonedeljni karantin, ali ono o čemu pregovaramo ili o čemu pokušavamo da postignemo dogovor, je da postavimo karantinsko okruženje u kome mogu da treniraju i slobodno idu izmedju hotela i terena u te dve nedelje”, naveo je on.\nAna Brnabić: Nećemo ograničiti kretanje građana\nNa US openu i Rolan Garosu igrači nisu imali obavezu da idu u karantin, ali su morali da budu u mehuru i da se redovno testiraju na korona virus pre nego što im je dozvoljeno da igraju. Igrači su nosili maske između mečeva.\nMelburn je jedan od najteže pogodjenih australijskih gradova tokom pandemije koronavirusa.\nDrugi talas pandemije naterao je nadležne na uvodjenje policijskog časa preko noći i zatvaranje pet miliona stanovnika. Organizatori Australijan opena i pored toga planiraju publiku na tribinama, do 50 odsto kapaciteta, uz obavezno poštovanje pravila o distanci.\nTags: karantintenisAustralijan openKreg Tili\nNenadić otkrio zašto se vratio u reprezentaciju


Uspjeh Matije Samardžića na turniru u Mesini | Analitika - Informativni Portal\nIspao u polufinalu od osvajača turnira\nUspjeh Matije Samardžića na turniru u Mesini\nNajtalentovaniji crnogorski junior do 14 godina Matija Samardžić poslije osvajanja turnira u Nikšiću iz kalendara Evropske teniske asociajacije, učestvovao je sa uspjehom na turniru prve kategorije u Mesini.\nObjavljeno: 13. 06. 2018 - 17:22 Promjenite veličinu teksta: A A A\nTurnir u Mesini važi za jedan od najkvalitetnijih evropskih turnira na kome igraju skoro svi najbolji igrači. Ovogodišnje izdanje turnira imalo je čak četiri igrača iz prvih 10 na rang listi. Od 64 igrača u žrijebu od kojih su gotovo svi u prvih 100 na rang listi, Samardžić je nastup završio u polufinalu, porazom od pobjednika turnira Luka Van Asea iz Francuske 6:3, 7:5. U četvrtfinalu Samardžić je napravio najveće iznenađenje na turniru savladavši prvog nosioca i trećeg igrača Evrope, Rusa Artura Kukašiana 3:6, 6:4, 6:4.\nSamardžić je trenutno 39. na rang listi i standardni je reprezentativac Crne Gore. Njega u narednih mjesec dana očekuje učešće na Samer kupu Evrope i Evropskom prvenstvu. On je bio član tima koji je u martu mjesecu učestvovao u razvojnom kapmu u Antaliji u organizaciji Evropske teniske asocijacije, a postoji interesovanje da i on svoje usavršavanje nastavi u akademiji "Guljermo Viljas" u Španiiji. Tamo se već nalazi muška reprezentacija Crne Gore do 16 godina.\nTagovi: matija samardžić\nTenis Savladao Stena Vavrinku Federer u polufinalu Sinsinatija\nTenis Masters u Sinsinatiju Đoković poslije velike borbe savladao Raonića\nTenis Masters u Sinsinatiju Đoković preko Dimitrova do četvrtfinala gdje ga čeka Raonić\nTenis Dimitriju Rašoviću najveće svjetsko priznanje za razvoj tenisa\nTenis Sinsinati Ako pobijedi Dimitrova, Đoković na terenu opet dva sata kasnije\nTenis Sinsinati Raonić i Del Potro u četvrtfinalu\nTenis Sinsinati Đoković preokretom do osmine finala\nTenis Masters u Sinsinatiju Federer rutinski do osmine finala


srbijasport.net - Vesti - Lige Republike Srpske - Vojvoda Borčev\n21.03.2018 Administrator 715\nDarko Vojvodić je novi trener banjalučkog Borca. Trener koji ima veliko premijerligaško iskustvo, kako igrač, tako i trener, dogovorio se sa rukovodstvom crveno-plavih do kraja sezone da sedi na klupi kluba koji se takmiči u Ligi za opstanak i glavni cilj je da Banjalučani sačuvaju postojeći – premijerligaški status.\nPrema informacijama sa Gradskog stadiona smeštenog na Trgu Republike Srpske dogovor čelnika Borca i trenera je postignut na obostrano zadovoljstvo, juče ujutro su definisani svi detalji pod kojima će popularni Vojvoda da sedi na klupi trenutno drugoplasiranog tima u Ligi za opstanak koji ima deset bodova više od pretposlednjeg zeničkog Čelika.\n- U razgovoru sa ljudima iz rukovodstva Borca dogovorio sam da preuzmem ekipu i vodim je do kraja tekuće sezone u kojoj klub igra u Ligi za opstanak. Ova opcija je odgovarala i meni, jer na leto imamo određene druge planove, ali i čelnicima Borca. Neće biti nikakvih problema, ako obostrano budemo zadovoljni, da ponovo sednemo i dogovorimo se, ali o tom po tom, videćemo. Fokusiraću se sada na ekipu i na rad u ovoj prvenstvenoj pauzi, a dužiba ugovora je najmanje bitna, važno je da se dobro spremimo za izazove koji nas očekuju – istakao je novi strateg Banjalučana Darko Vojvodić.\nObzirom da ima dobar uvid u sva dešavanja u fudbalu “dejtonske zemlje” ovaj Fočak poznaje i igrače Borca s kojima će juriti opstanak.\n- Poznajem igrački kadar Borca, a one fudbalere koje ne upoznaću, ima vremena. Borac ima potencijal. Nama su naredna dva susreta jako važna, skoro pa presudna. U Banjaluci dočekujemo “fenjeraša” Vitez, a potom i GOŠK iz Gabele. Ne treba trošiti reči o važnosti utakmica, a sa tih šest bodova napravili bi, čini mi se, presudne korake ka ostvarenju zacrtanog cilja i takmičarskih ambicija – dodao je Vojvodić.\nOn će da bude peti trener Borca u ovoj premijerligaškoj sezoni koju je počeo Željko Vranješ, ali je smenjen nakon šest kola, nalsedio ga je Zoran Milinković koji je podneo ostavku nakon petnaestog kola i domaćeg poraza od Željezničara (0:1), u poslednja tri jesenja i prvih pet prolećnih kola tim crveno-plavih sastavljao je mladi Igor Janković, da bi poslednju utakmicu protiv Mladosti u Doboju kod Kaknja s klupe vodio Marko Maksimović, kao prelazno rešenje.\nNakon duela sa Mladosti igrači Borca imali su slobodne dana, a prvi trening je zakazan za danas kada će se prvotimci Banjalučana i zvanično upoznati sa novim trenerom. Vojvodić je u ovoj sezoni već trenirao federalnog prvoligapa Slogu iz Sminog Hana, a sedeo je, pre toga, na klupama Sutjeske (Foča), teslićkog Proletera, zvorničke Drine, Slobode iz Tuzle, Radničkog iz Lukavca, GOŠK-a (u dva navrata), Slavije (Istočno Sarajevo), Travnika i Zvijezde iz Gradačca.\nBorac će protiv Viteza u 25. kolu Lige za opstanak, 31. marta igrati znatno oslabljen jer zbog tri žuta kartona pravo nastupa neće imati vezista Vladan Danilović i bek Luka Lučić. Osim toga Danilović je u Doboju kod Kaknja zaradio i neugodnu povredu i po prvim procenama lekara moraće da pauzira tri sedmice, što znači da ga najverovatnije neće biti ni u sudaru protiv GOŠK-a.\nBolove u skočnom zglobu posle utakmice sa Mladosti osetio je i iskusni vezista Mladen Veselinović, ali se u Borcu nadaju da će on biti sprema za duele sa Vitežanima i Gabeljanima.


Ugostiteljstvo nije luksuz – Održan online panel o poslovanju HoReCa u novim okolnostima - Novosti - Turistički svet\nUgostiteljstvo je duboko pogođeno, ali se polako budi, zaključak je panela koji je organizovala Coca-Cola HBC Srbija. Panel je organizovan kao početak dijaloga o HoReCa sektoru, koji u Srbiji zapošljava više od 65.000 ljudi i koji je jedan od najpogođenijih oblasti usled epidemije koronavirusa.\n- Moramo shvatiti da ugostiteljstvo nije luksuz, već ozbiljna grana privrede, koja zapošljava više desetina hiljadaljudi i kojoj je potrebna ozbiljna pomoć da iz ove krize izađe. Procena je da će na primer, hoteli izgubiti prihod od oko 230 miliona evra, od čega beogradski oko 130 miliona evra, zbog pandemije korona virusa i zaustavljenog priliva gostiju. Ako uzmemo u obzir da ima oko 3000 restorana u Srbiji, vidite na kraju o kolikim gubicima govorimo - izjavio je Aleksandar Vasilijević, predsednik UO udruženja hotelijera i restoratera HORES.\n- Očekujemo da bi operativna grupa trebalo da bude formirana vrlo brzo, u narednih nekoliko dana. Takođe, ugostitelji mogu da razmotre i kriterijume za podizanje kredita sa povoljnim uslovima otplate kod Fonda za razvoj Republike Srbije. Što se tiče ostalih dodatnih mera pomoći ugostiteljskom sektoru uslovi bi trebalo da budu poznati do kraja meseca - izjavio je Bojan Stanić, pomoćnik direktora, Sektor za strateške analize, usluge i internacionalizaciju, PKS.\n-Negativni efekti globalne pandemije nisu zaobišli ni našu kompaniju. Od početka smo preuzeli sve mere kako bismo prvenstveno zaštitili svoje zaposlene i saradnike, a zatim i obezbedili održivo poslovanje kompanije i u budućnosti. U skladu sa tim morali smo brzo da osmislimo i neke nove načine poslovanja. Kao jedan od lidera verujemo da možemo da nađemo način da nastavimo gde smo stali, ali i da ponudimo pomoć i neka nova rešenja saradnicima kojima je to potrebno. Coca-Cola HBC Srbija je preko 50 godina deo zajednice i partner ugostitelja. Osetili smo potrebu da organizujemo ovaj panel jer smatramo da je HoReCa trenutno najugroženija i verujemo da treba da budemo tu jedni za druge - rekao je Saša Marković, direktor prodaje kompanije Coca-Cola HBC Srbija.


PARLAMENT NA NAREDNOJ SEDNICI ODLUČUJE O NOVIM MINISTRIMA\nNebojša Stefanović sazvao je za petak posebnu sednicu skupštine sa jedinom tačkom dnevnog reda izbor i polaganje zakletve novih članova Vlade.\nSednica u Domu Narodne skupštine Republike Srbije počeće u 15 časova, saopšteno je iz Parlamenta.\nMinistri koji su ostali bez resora u procesu rekonstrukcije Vlade Srbije podneli su ostavke koje konstatovane su na današnjoj sednici parlamenta.\nPoslanici Skupštine Srbije usvojili su prethodno sa 128 glasova za izmene i dopune Zakona o ministarstvima, čije usvajanje je preduslov za rekonstrukciju Vlade Srbije. Protiv ovog akta glasalo je 66 poslanika.\nIzmenama i dopunama Zakona o ministarstvima kabinet premijera imaće 18, umesto dosadašnjih 17 ministarstva, jer će Ministarstvo finansija i privrede biti podeljeno na dva.\nNa izmene i dopune Zakona o ministarstvima podneto je ukupno 39 amandmana, a Vlada Srbije nije prihvatila nijedan.\nPosle ovog glasanja, počinje nova sednica na kojoj treba da budu konstatovane ostavke ministara nakon rekonstrukcije Vlade Srbije, rekao je predsednik skupštine Nebojša Stefanović.\nPoslanici će na toj sednici raspravljati i o sastavu stalnih delegacija skupštine u međunarodnim parlamentarnim organizacijama.\nMinistri koji su ostali bez resora u procesu rekonstrukcije Vlade Srbije podneli su ostavke koje su stigle u skupštinu i biće konstatovane na današnjoj sednici parlamenta.\nOstavke su podneli Aleksandar Vučić, Mlađan Dinkić, Verica Kalanović, Milutin Mrkonjić, Goran Knežević, Žarko Obradović, Bratislav Petković i Alisa Marić.\nGeneralni sekretar Skupštine Srbije Jana Ljubičić izjavila je novinarima u parlamentu da se, u skladu sa procedurom, o tim ostavkama ne raspravlja, već da se samo konstatuju u parlamentu.\nOna je objasnila da će, u daljem toku rekonstrukcije vlade, kada u proceduru stigne premijerov predlog za nova kadrovska rešenja, biti zakazana nova sednica parlamenta, koja će početi sutra.\nAdministrativni odbor Skupštine Srbije danas je konstatovao i ostavke dva poslanika Branka Ružića i Aleksandra Antića iz Socijalističke partije Srbije, a sednica Republičke izborne komisije na kojoj će, verovatno, te ostavke biti potvrđene i imenovani novi poslanici zakazana je za 13 sati.\nLider Ujedinjenih regiona Srbije (URS) Mlađan Dinkić vratiće se u Skupštinu Srbije odmah po izboru novih ministara u rekonstruisanoj vladi, rečno je danas agenciji Beta u toj stranci.\nŠef poslaničke grupe URS-a Vladimir Ilić rekao je da će se u parlament vratiti i Suzana Grubješić i Verica Kalanović.


Region Autor:Srna25. sep. 202121:433 komentara\nPoručuje da Dodikov ultimatum da se moraju ukinuti Oružane snage, pravosuđe i druge institucije nikada neće biti prihvaćen.\n“On, dakle, može samo pokušati da jednostrano sruši Dejtonski mirovni sporazum i time naruši mir, ali ni tada RS neće postati nezavisna. Međunarodno pravo, bh. patriote i evroatlantska zajednica imaju više nego dovoljno snage da to spreče”, ističe Džaferović.\nNapominje da je RS entitet koji postoji po Dejtonskom mirovnom sporazumu, a ako Dodik pokuša da izađe iz tog okvira, jedino što se može desiti je da taj entitet nestane.\nDržava Bosna i Hercegovina će postojati, jer je ona, za razliku od entiteta, postojala i pre Dejtona i po međunarodnom pravu može postojati i bez Dejtona, a RS van Dejtona – ne postoji, upozorio je Džaferović.\n“Zato je moj savet svim političkim opcijama u entitetu RS da dobro čuvaju Bosnu i Hercegovinu ovakvu kakva je sada”, podvlači Džaferović.\nUstavni sud sa evropskim sudijama i dodatne državne nadležnosti na čije sprovođenje su kasnije pristali svi, dejtonske su kategorije i Dodik, navodi Džaferović, ne može reći da sada to više ne važi, i da 25 godina implementacije Dejtona ne važi.\n“Ako krenemo tom logikom, onda možemo reći da ne važe ni entiteti, da više ne postoji saglasnost za njihovo postojanje. Mi ne možemo odlučiti šta će Dodik uraditi, niti nakon 1992. imamo pravo da potcenjujemo takve pretnje, ali znamo šta ćemo mi uraditi – ako bude ugrožena, odbranićemo celovitost Bosne i Hercegovine”, poručio je Džaferović.\nBosna i HercegovinaMilorad DodikŠefik Džaferović


ZAPOSLENICI ADMIRALA DOBROVOLJNO DARIVALI KRV » Admiral Club\nZAPOSLENICI ADMIRALA DOBROVOLJNO DARIVALI KRV\nU hvale vrijednoj akciji, zaposlenici kompanije „Admiral“ u petak su dobrovoljno darivali krv u saradnji sa Centrom za transfuziju Bijeljina. Time kao kompanija nastavljamo praksu društveno odgovornog rada, što je jedan od naših najvećih prioriteta i u 2021. godini.\nU vremenu kada je naš zdravstveni sistem i više nego opterećen i svaka pomoć je dobrodošla kako pacijentima tako i vrijednim zdravstvenim radnicima, naš kolektiv iz Bijeljine se odazvao apelima institucija ovim nadasve humanim činom! Time smo pokazali solidarnost sa mnogobrojnim građanima u potrebi, kojima pravovremena dostupnost krvi može spasiti život.\n„Najmanje što možemo učiniti za one kojima je ugroženo zdravlje jeste da odvojimo malo svog vremena i darujemo krv! Ako time nekome pomognemo, možda i spasimo život – zar ima nešto vrednije od toga!“, izjavile su naše kolege i dodale da im je veliko zadovoljstvo što su imali priliku da daju doprinos zaštiti zdravlja svojih sugrađana.\nKao kompanija ćemo i dalje pomno osluškivati potrebe naše zajednice i pokretati pozitivne inicijative jer samo zajednički možemo stvarati bolje društvo i jednake prilike za sve njegove članove!


Meštani Pivnica beže iz kuća zbog požara sa deponije\nPIVNICE - Od prošle subote gori deponija smeća u Pivnicama kod Bačke Palanke koja je od najbližih kuća udaljena svega 20 metara.\nSa deponije još kulja dim\nTemperatura u selu je povećana, ljudi se guše u dimu, a kažu da je zavladala i stomačna epidemija. Zagađenje je najteže palo ljudima načetog zdravlja, jer mnogi meštani imaju zdravstvene probleme.\nVatrogasci su od subote pokušavali da ugase vatru, i to im je tek u nedelju pošlo za rukom, ali dim i dalje kulja iz slojevitog smetlišta debelog na nekim mestima i po desetak metara. Dim se više ne može gasiti vodom, tvrde vatrogasci, neophodne je nasipanje velikih količina peska i zemlje. Meštani najbliži deponiji preselili su se kod rođaka u drugi kraj sela, a oni koji su ostali danima ne otvaraju prozore. Svi strepe da se požar ne prenese na kuće.\n- Moja kuće je jako blizu smetlišta i bojimo se požara. Danima ne živimo normalno, ovo je užas - kaže za „Blic“ Ana Pinćir.\nPetar Mirković, predsednik Crkvenog odbora, kaže da je smeće već i u krugu groblja i da misli da selo ne može samo da se izbori s ovim problemom.\n- Ništa nisu učinili ni opština ni mesna zajednica. Kako je moguće da niko ne oseća ni odgovornost ni solidarnost sa Pivničanima u ovoj nevolji? Nema nijednog inspektora da se pojavi već mesecima ogorčen je Mirković.\nŠta će se preduzeti da bi se zaustavio ovaj ekološki incident niko od nadležnih nije mogao da kaže. Pivničani su formirali lokalno preduzeće za iznošenje smeća i održavanje deponije, ali i komunalci kažu da su nemoćni jer osim njih smeće dovoze i istovaraju na put mnogi meštani.\n- Kad niko ne vodi računa o svom mestu, tako nam je i trebalo da se jednom opametimo. Mi smeće istovarujemo, guramo ga s puta, ali tako ne može više, nema kud - naglašava Jaroslav Zajec, direktor lokalnih komunalaca.\nZoran Baćina, rukovodilac odeljenja za privredu SO Bačka Palanka, tvrdi da su sve deponije u Bačkoj Palanci nelegalne i da obe privremeni objekti. Tako će biti sve dok se ne završi regionalna deponija kod Novog Sada, a ove deponije će se tada redovno čistiti i dobiće status transfernih deponija. Za održavanje deponije u Pivnicama zadužena je mesna zajednica, a ona je to prenela na tek osnovano preduzeće.


GPS sistem za brži i sigurniji transport robe | Saopštenja za javnost\njanuar 16, 2013 • 16:08\nGPS sistem pored osnovnih parametara, brzine, smera kretanja i tačne pozicije vozila, omogćava da osigurate transport robe i unapredite poslovanje.GPS sistem ima široku primenu u vojnoj industriji i naučnim istraživanjima, ali je u svakodnevnom životu lako dostupan i najčešće se koristi u drumskom i avio prevozu. Postoje različiti uređaji koji uglavnom beleže parametre brzine, smera kretanja i tačne pozicije, ali imaju i mogućnost da prate nivo napona akumulatora, detekcija otvaranja – zatvranja vrata i prtljažnog prostora, aktiviranje panik tastera i mnoge druge podatke.\n„Kontinuirana kontrola temperature u vozilima jedan je od osnovnih razloga uvođenja GPS sistema u vozila našeg transportnog preduzeća, jer se na taj način prati temperatura u relanom vremenu i u slučaju potrebe može se reagovati kako bi transport robe hladnjačom bio bezbedan“, kaže Aleksandar Kocić iz kompanije Beokontrol.\n„GPS sistem je od presudne važnosti i prilikom selidbe jer je klijent u mogućnosti da prati tok putovanja svoje pošiljke po celom svetu i da u svakom trenutku zna gde se ona nalaz, bilo da koristi mobilni telefon ili kompjuter kao prijemnik“, kaže Kocić. On smatra da je osim praćenja pošiljke za potrebe klijenta neophodna i svakodnevna kontrola potrošnje goriva, pozicije, kretanja i brzine vozila, jer je uvidom u podatke moguće unaprediti poslovanje kompanije boljom organizacijom korišćenja voznog parka, smanjenjem gubitka vremena i bržim i sigurnijim transporom robe.


Preševo: Pri kraju radovi na prostorima za smeštaj izbeglica\nPoslednjih dana u Prihvatni centar u Preševu dnevno stiže između dve i tri hiljade izbeglica.\nNjihova registracija obavlja se znatno brže nego ranije, tako da većina istog dana nastavlja put Balkanskom rutom prema Šidu.\nU Prihvatnom centru privode se kraju radovi na rekonstrukciji dodatnih objekata za prijem izbeglica tako da će uskoro svima biti omogućen boravak u suvim i toplim prostorijama.\nValon Arifi, koordinator Kancelarije za mlade u Preševu kaže za Radio Slobodna Evropa da, se nakon proširenja centra i instalacije savremene opreme, prihvat i registracija izbeglica obavlja znatno brže i da ljudi ne čekaju dugo na dobijanje dokumenata potrebnih za nastavak puta.\n“Ljudi više ne čekaju dugo na red jer je kapacitet za registraciju pet hiljada osoba dnevno. Sve službe i humanitarne organizacije rade koordinisano i složno za dobrobit izbeglica i mislim da je sada situacija u Preševu putpuno u redu”, kaže Arifi.\nOn najavljuje da će svi radovi na rekonstrukciji dodatnog prostora za prijem izbeglica biti završeni za nekoliko dana, kada će sve izbeglice, dok čekaju na registraciju, biti u suvim i zagrejanim prostorijama.\n“Unutar centra treba da završimo još nešto na grejanju i to se već uveliko radii nadam se da će, od 15. decembra, u centrima u Miratovcu i Preševu biti dovoljno mesta za sve ljude, ne samo za žene i decu već i za muškarce”, kaže Arifi.\nPrema njegovim rečima oko 25 volontera lokalne Kancelarija za mlade danonoćno se smenjuju na dežurstvu u prihvatnim centrima u Miratovcu i Preševu, gde izbeglicama daju potrebne informacije za nastavak puta i dele pomoć u odeći i obući.


24. 12. 2008. / 18.55\nVašington: Preusmeravanje trupa\nPentagon je potvrdio da će poslati jedinicu sa helikopterima u Avganistan kako bi podržala hiljade dodatnih kopnenih jedinica koje se spremaju za iskrcavanje sledeće godine. SAD će poslati tokom 2009. još četiri kopnene brigade, koje će imati između 20.000 i 30.000 vojnika. Predviđeno je da se broj američkih vojnika u Avganistanu duplira na oko 130.000. General Dejvid Mekirna, komandir NATO-a u SAD, izjavio je da su dodatne trupe potrebne za borbu protiv rastućeg broja talibanskih pobunjenika i radi zaštite bezbednosti na toj teritoriji. Dolazeći američki predsednik Obama je u predizbornoj kampanji najavio povećanje broja vojnika u Avganistanu, a smanjenje u Iraku. Generalni sekretar NATO-a Jap de Hop Shefer voleo bi da vidi povećanje vojnog prisustva u Avganistanu ne samo Amerikanaca, već i ostalih članica Alijanse, posebno iz Evrope – od ukupno 65.000 vojnika, SAD trenutno imaju 31.000, Velika Britanija 8700, a Francuska i Nemačka oko 4000 vojnika. NATO želi da izbegne situaciju da samo dve ili tri države članice, od ukupno 26, snose gotovo sav teret angažovanja u Avganistanu.\nTbilisi: Veto za OEBS\nMisija OEBS-a u Gruziji neće biti nastavljena posle 1. januara 2009, budući da su ruski predstavnici stavili veto na predlog o produženju mandata misije. "Veoma žalimo zbog toga", izjavio je predstavnik OEBS-a, finski ministar spoljnih poslova Aleksander Stab. "Finska je uložila dosta napora da nađe rešenje. OEBS ima još mnogo toga da uradi u tom regionu. Uprkos odluci da se misija ne produži, nadam se da će pregovori o budućim aktivnostima u Gruziji biti nastavljeni sledeće godine." Rusija je uložila veto zbog neslaganja oko mandata misije koja otcepljene delove Abhaziju i Južnu Osetiju smatra delom Gruzije. Ruska diplomatija insistira na odvojenim mandatima OEBS-a u Južnoj Osetiji, odnosno za nezavisnost od kancelarije OEBS-a u Tbilisiju. Prema rečima ambasadora Rusije pri OEBS-u Anvara Azimova, "produženje misije OEBS-a je nelegalno i nije u skladu sa ruskom odlukom da prizna nezavisnost Abhazije i Južne Osetije". Gruzijski ministar spoljnih poslova Grigol Vashadze smatra da je Rusija učinila sve kako bi uklonila još jednu međunarodnu organizaciju iz Gruzije, sa ciljem da bude "što manje mogućih međunarodnih svedoka nelegalnih akcija koje oni preduzimaju na okupiranim teritorijama i hiljada slučajeva kršenja međunarodnog prava."\nBrisel: Pad vlade\nBelgijski kralj Alber II zvanično je prihvatio ostavku vlade Iva Leterma, a mandat za formiranje nove vlade poverio je bivšem premijeru Vilfridu Martensu. U saopštenju iz kraljevske palate navodi da je kralj primio u svom dvorcu Vilfrida Martensa i zadužio ga da "pokuša da nađe rešenje za aktuelnu političku krizu". Vilfrid Martens (72), flamanski demohrišćanin, prethodno na funkciji premijera od 1979. do 1992. godine, prihvatio je tu dužnost. Njegov kolega iz stranke i bivši premijer Leterm ponudio je ostavku svoje vlade nakon što je Vrhovni sud saopštio da postoje ozbiljne indicije o političkom zamešateljstvu, koje se odnosi, pre svega. na pritiske na ministarstvo pravde u pokušaju spasavanja najveće belgijske finansijske grupe Fortis. U trenutku suočavanja sa svetskom krizom u gotovo svim segmentima ekonomije Belgija mora brzo da dela kako bi izašla iz krize koja je prošle godine zahvatila zemlju zbog neslaganja Flamanaca i Valonaca oko budućnosti zemlje. "Nalazimo se u veoma teškoj situaciji", smatra Ksavijer Mabil, šef Crispa, briselskog istraživačkog instituta. "Kriza vlade došla je u najgore vreme. Polovina je decembra, a mi još nemamo budžet za sledeću godinu."\nPakistan: Daljinski napad\nU napadu iz američkih bespilotnih letelica poginula su sedmorica talibanskih pobunjenika na severozapadu Pakistana, javile su agencije koje se pozivaju na lokalne izvore. Posle serije sličnih napada iz vazduha na talibane (oko 30 ove godine), američki zvaničnici odbijaju da komentarišu istinitost navoda ili broj žrtava. Veruje se da je napad izveden iz bespilotne letelice Predator, kontrolisane daljinskim upravljačem iz sedišta CIA, u kojoj se prati kretanje terorista Al kaide i talibanskih militanata koji se kriju u pograničnim zonama na severozapadu Pakistana. Prema neimenovanim izvorima, tri projektila pogodila su talibanska vozila sa protiv avionskim topovima. Prema izveštaju AFP-a, projektilima su zapaljena dva sela čije je stanovništvo u panici pobeglo. Pakistan je osudio napad iz aviona rekavši da je to povreda suvereniteta zemlje, uz upozorenje da su takve akcije kontraproduktivne. Vazdušni napad u Pakistanu dogodio se neposredno posle najave iz Vašingtona da će SAD poslati još 30.000 dodatnih trupa u Avganistan do sredine sledeće godine.


VUČIĆ ODABRAO VAKCINU: Primam treću dozu za nekoliko dana\n- Moderna stiže u novembru u Srbiju. Uskoro će krenuti i imunizacija ruskom vakcinom proizvedenom na Torlaku u Srbiji. Imamo 1,5 milionan doza trenutno- kaže Vučić i dodaje da sa ponosom može da obavesti građane da naša farbika vakcina napreduje i da se sada radi na širenju kapaciteta u proizvodnju vakcine.\nOčekuje da će kineska vakcina već od leta početi da se proizvodi u Srbiji.\n- Ana Brnabić me je obavestila da se danas fakcinisala Fajzerom vakcinom.\nPodsetio je da je Srbija nabavila i najnovije lekove protiv korona virusa, te dodao da se nada da ćemo američki MSD lek imati prvi u Evropi, a cena jedne pilula košta 400 dolara.\nPredsednik je ponovio poziv građanima da prime treću dozu i konstatovao da su zaposleni u BIA 50 odsto primili kinesku, a 50 odsto rusku vakcinu, dok je u policiji i vojsci taj odnos, kazao je, malo drugačiji.\nAleksandar Vučić vakcinacija predsednik Srbije kineska vakcina buster doza


- Raski Portal\nredakcija3 April 8, 2019\t0 Komentara\nGrad Kraljevo i Kraljevačko pozorište domaćini su pedeset petog festivala profesionalnih pozorišta Srbije „Joakim Vujić“, od 15. do 22. maja ove godine – odluka je Zajednice profesionalnih pozorišta Srbije. Na konferenciji za novinare u Kraljevačkom pozorištu objavljena je selekcija festivala. Od prijavljene 24 predstave, odlukom selektora, publika će imati priliku da pogleda osam – sedam u takmičarskom delu programa, jednu u čast nagrađenih.\nGradonačelnik grada Kraljeva dr Predrag Terzić, koji je i predsednik Organizacionog odbora 55. Festivala „Joakim Vujić“, izrazio je veliko zadovoljstvo što može da pozdravi 14 direktora profesionalnih pozorišta Srbije i predsednika Zajednice profesionalnih pozorišta Srbije, direktora Kraljevačkog pozorišta.\n„Grad Kraljevo izdvaja značajna finansijska sredstva za funkcionisanje ustanova kulture“, rekao je gradonačelnik, podsetivši da u Kraljevu sedište imaju Kraljevačko pozorište, Narodna biblioteka „Stefan Prvovenčani“, Zavod za zaštitu spomenika kulture, Istorijski arhiv, Narodni muzej, Kulturni centar „Ribnica“, Dom kulture „Studenica“ Ušće“, rekao je Terzić.\n„Kao što svake godine želimo da budemo domaćin mnogih sportskih manifestacija, trudimo se da budemo dobar domaćin i različitim manifestacijama iz oblasti kulture. Pre dve godine bili smo domaćin Festivala pozorišta za decu „Mali Joakim“, a ove godine, zahvaljujući dobrom radu Kraljevačkog pozorišta i požrtvovanju njegovog direktora, domaćini smo ‘Joakima’“, rekao je gradonačelnik i izrazio nadu da će grad, uz pomoć Ministarstva kulture i informisanja Vlade Republike Srbije, obezbediti dovoljna finanasijska sredstva kako bi pokrio troškove ovog veoma značajnog kulturnog događaja.\nDirektor Kraljevačkog pozorišta Miodrag Dinulović, ujedno predsednik Zajednice profesionalnih pozorišta Srbije, zahvalio je gradu Kraljevu što je prihvatio domaćinstvo 55. festivala i najavio veoma zanimljivu i pozorišno bogatu majsku sedmicu u gradu Kraljevu.\nSelektorka festivala, dramaturška i dramska spisateljica Branislava Ilić, saopštila je koje će predstave učestvovati u takmičarskom delu programa.\n„Broj od 24 prijavljenih predstava za festival smatram ozbiljnim produkcijskim podvigom naših pozorišnih kuća i posebno izražavam zahvalnost zbog činjenice da je čak 17 predstava rađeno po tekstovima domaćih dramskih autora i autorki. Primećujem da su posle nekoliko sezona posvećenih obeležavanjima raznih jubileja i važnih istorijskih datuma, mnoga pozorišta odlučila da ovog puta pruže šansu mladim pozorišnim stvaraocima, takođe da prvi put pozovu neke već afirmisane reditelje i rediteljke, da svesno ulaze u rizike sa dramama koje se opiru jednostavnom scenskom uobličenju, ali i da kroz svoje predstave namerno problematizuju društveno-političke odnose našeg svakodnevnog života. Sve ovo najpre smatram pozorišno značajnim i potrebnim i važnijim od samog rezultata“, rekla je selektorka.\nPredstava grada domaćina „Sumnja“, koja po pravilniku Festivala otvara nadmetanje, takođe učestvuje u konkurenciji za nagrade. Po odluci stručnog žirija, biće dodeljene nagrade za najbolju dramsku predstavu u celini, za najbolju režiju, najbolju scenografiju, najbolji kostim, zatim četiri ravnopravne glumačke nagrade, nagrada najboljem mladom glumcu, specijalna nagrada, kao i nagrada okruglog stola kritike.\nNEĆE MENI ŠABAČKA LOPUŽA DA PRIČA O POŠTENJU\nManastir Svete Varvare kod Novog Pazara proglašen za spomenik kulture


Fokusi NIS-a: očuvanje ključnih investicija i dalji razvoj kompanije - NIS\nFokusi NIS-a: očuvanje ključnih investicija i dalji razvoj kompanije\nUsled pada cena nafte i drastičnog smanjenja potražnje za naftnim derivatima uzrokovanog restriktivnim merama za sprečavanje širenja COVID-19, globalna naftna industrija radi u izuzetno nepovoljnim okolnostima. Kompanija NIS je deo svetskog tržišta i negativni trendovi očekivano su se odrazili i na našu kompaniju i finansijske rezultate.\nU periodu nakon ukidanja vanrednog stanja u Republici Srbiji, u fokusu NIS-a ostaju bezbedno poslovanje, zdravlje naših zaposlenih i potrošača, kao i očuvanje stabilnog snabdevanja tržišta. NIS ostaje jedan od ključnih garanata energetske stabilnosti Republike Srbije. Kompanija je očuvala zarade zaposlenih i, oslonivši se na sopstvene resurse, ostvarila uštede koje omogućavaju kontinuitet poslovanja.\nSpoljne okolnosti su uticale da ostvareni finansijski rezultati NIS-a u prvom kvartalu budu niži u poređenju sa istim periodom prošle godine, a očekuje se i da rezultati u drugom kvartalu takođe budu pod snažnim uticajem posledica pandemije, pre svega niskih cena nafte i pada tražnje. Kako je u ovakvim okolnostima nemoguće precizno prognozirati dalja kretanja na tržištu, NIS je izradio nekoliko kriznih scenarija, kao i kratkoročne i dugoročne planove. Cilj je da kompanija bude agilna i spremna da se svakodnevno prilagođava okolnostima u kojima radimo.\nS tim u vezi, prioriteti NIS-a biće održanje likvidnosti kompanije, kao i nastavak ulaganja i rada na projektima koji će doneti najviše benefita u narednom periodu. U tom cilju sprovedene su sledeće mere:\nsmanjenje operativnih i administrativnih troškova,\nprioritetizacija investicija uz odlučan nastavak realizacije ključnih razvojnih ulaganja,\npovećanje operativne efikasnosti u svim segmentima poslovanja.\nTakođe, NIS je uskladio svoju politiku u oblasti sponzorstava i donacija sa trenutnim okolnostima.\nOd posebnog značaja za kompaniju ostaje očuvanje socijalne sigurnosti naših zaposlenih, odnosno redovna isplata zarada u punom iznosu, kao i očuvanje adekvatne dividendne politike.\n„NIS je sproveo odlučne operativne i finansijske mere kako bi se suočio sa izazovima koje nameću novonastale okolnosti. Velikim naporima svih zaposlenih očuvane su stabilna proizvodnja, prerada i distribucija naftnih derivata. Sada idemo dalje i nastavljamo rad na ključnim investicionim projektima koji garantuju dalji razvoj i stabilnu budućnost naše kompanije. Tu, pre svega, mislim na Duboku preradu u Rafineriji nafte Pančevo i izgradnju Termoelektrane-toplane Pančevo. Svesni smo da uspeh ovih ulaganja i svih najavljenih mera zavisi od ljudi koji rade na njihovoj realizaciji. Zbog toga će nam prioritet biti i socijalna stabilnost naših zaposlenih, čiji je požrtvovani rad u nimalo lakim okolnostima naša inspiracija i garant da će NIS uspešno prevazići i ovaj izazovni period“, rekao je Kiril Tjurdenjev, generalni direktor NIS-a.\n14.05.2020 4318 pregleda


Neobična bolest koja se javlja kod dece u vreme pandemije | Tacno.net\nAutor 👤tačno.net 7.5.2020. u 09:21\nKreće konvoj za izgladnele u Madaji\nZdravstvene vlasti Njujorka upozorile su ove nedelje na slučajeve obolele dece sa sindromima koje lekari ne mogu potpuno objasniti, pošto su i u evropskim zemljama teško pogođenim novim korona virusom zabeleženi slučajevi neobične bolest među najmlađima s mogućim vezama s COVID-19, pišu svetski mediji.\nUpozorenje u Njujorku\nNjujorške zdravstvene vlasti upozorile su na neobičnu i potencijalno ozbiljnu upalu kod 15 dece s mogućim vezama s bolešću COVID-19, piše Vašington post (The Washington Post).\nDeca starosti od dve do 15 godina imala su povišenu temperaturu, sa simptomima sličnim kao kod Kavasakijeve bolesti (sindrom limfnih čvorova). Više od polovine imala je osip, bol u stomaku, povraćanje i dijareju, dok je manje od polovine dece imala respiratorne probleme.\nSvi pacijenti navedeni u izveštaju su primljeni na intenzivnu negu i bila im je potrebna kardio ili respiratorna podrška, a petoro dece je stavljeno na respiratore, navodi Vašington post i ističe da nije bilo smrtnih slučajeva.\nBritanske zdravstvene vlasti izdale su slično upozorenje u aprilu navodeći da je u Londonu i drugim regionima zabeležen rast broja dece različite dobi s višestrukim upalama koje su zahtevale intenzivnu negu.\nLekari širom SAD su naglasili da je broj dece primljen u bolnice veoma mali i da velika većina dece zaražene novim korona virom pokazuje blage simptome, ako ih uopšte imaju, navodi Vašington post, ukazujući da lekari kažu da su ispitivanja u radnoj fazi i da je moguće da upale kod dece možda ne izazva novi korona virus, već da je u pitanju neki drugi uzrok.\nMisteriozni sindrom sa simptomima toksičkog šoka ili Kavasakijeve bolesti je privukao pažnju poslednjih nedelja pošto su se slični slučajevi pojavili u evropskim zemljama teško pogođenim korona virusom, ukazuje Njujork tajms (The New York Times).\nU obaveštenju zdravstvenih vlasti Njujorka je navedeno da pun spektar te bolesti kod dece nije poznat, podvlači list, dodajući da je od 15 mladih pacijenata, većina ili bila pozitivna na korona virus ili je testovima na antitela ustanovljeno da je ranije bila inficirana.\nKomesar za zdravstvo države Njujorka Hauard Zuker (Howard A. Zucker) rekao je da zdravstvene vlasti ispituju slučajeve slične Kavasakijevom sindromu kod dece i adolescenata u Evropi, što je bila i tema web seminara prošle nedelje.\nIzveštaji o bolesnoj deci s neobičnim sindromima u Njujorku su cirkulisali nekoliko dana, ali su, kako ističe njujorški list, u ponedeljak, 4. maja, zdravstvene vlasti tog grada prvi put upozorili lekare da paze na pacijente koji ih mogu imati.\nPedijatri su pozvali roditelje čija deca imaju visoku temperaturu, osip ili stomačne bolove da odmah pozovu lekare, zabrinuti da roditelji neće voditi svoju decu u bolnicu zbog pandemije, piše Njujork tajms i ukazuje da dok se razmatra povratak u škole, zdravstveni stručnjaci kažu da mali broj neobičnih slučajeva ne bi trebalo da spreči vlasti da ponovno otvore škole.\nViše od 100 slučajeva u svetu\nViše od 100 slučajeva dece s neobičnom bolešću se pojavilo u najmanje šest zemlja, ističe Gardijan (The Guardian) ukazujući da lekari u Francuskoj, Italiji, SAD, Španiji, Švajcarskoj i Velikoj Britaniji ispituju upale kod dece.\nSindromi kod dece, kako navodi britanski list, liče na Kavasakijevu bolest s upalama krvnih sudova što kod dece izazva visoku temperaturu, osip na leđima, grudima i stomaku, crvenilo očiju, otoke ruku i stopala, kao i uvećanje limfnih čvorovima na vratu.\nKavasakijeva bolest je retka, ističe Gardijan. U SAD se ona godišnje dijagnostifikuje kod oko 3.000 dece, dok u zemlji ima 74 miliona dece mlađe od 18 godine.\nUzroci Kavasakijeve bolesti nisu poznati, mada su je neki istraživački članci povezali s virusnom zarazom, navodi list. Prvi put je dijagnostifikovana kod dece u Japanu 60-ih godina prošlog veka i, prema američkom udruženju za kardiovaskularne bolesti, izgleda da nije zarazna ili nasledna.\nOstaje nejasno kakva je veza te bolesti s novim korona virusom koji izazva bolest COVID-19, ukazuje Gardijan.\nLekari navode da i dalje izgleda da su ozbiljna oboljevanja kao posledica COVID-19 veoma retka kod dece. Ipak, kako navodi Gardijan, od početka pandemije, lekari su primili pacijente s Kavasakijevom bolešću koja takođe imaju COVID-19. Prvi poznati slučaj je šestomesečna beba u Kaliforniji koja je primljena u bolnicu sa simptomima Kavasakijeve bolesti, a dijagnostifikovan joj je i COVID-19.\nMada se u zemljama s velikim brojem slučajeva korona virusa zabeleženi slučajevi povezuju s Kavasakijevom bolešću, stručnjaci kažu da je prerano da se ustanovi da li postoji direktna veza između virusa koji izaziva COVID-19 i te bolesti koja se javlja uglavnom kod dece mlađe od pet godina, ukazuje Juronjuz (Euronews).\nBritanska Nacionalna zdravstvena služba sugerisala je da “možda postoji drugi, još neidentifikovani, infektivni patogen povezan s tim slučajevima”.\nKardiolog iz Kraljevske dečije bolnice u Bristolu Robert Tuloh (Tulloh) rekao je za Juronjuz da je moguće da postoje teži slučajevi Kavasakijeve bolesti pošto su kasno prijavljeni, možda zato što se pogrešno verovalo da je reč o COVID-19, ali i da postoji mogućnost da je Kavasakijevu bolest pokrenuo COVID-19 ili da je povezana s korona virusom.\nBiće potrebno mnogo meseci pre nego epidemiolozi ustanove da li postoji veza, rekao je Tuloh, dodajući da se verovalo da je postojala veza između Kakvasakijeve bolesti i SARS-a 2003, ali da je ta teorija opovrgnuta.\nSvetska zdravstvena organizacija (SZO) takođe je prošle nedelje potvrdila da ispituje retku upalu kod dece.\nMaria Van Kerhova (Kerkhova) iz SZO rekla je da postoje izveštaji o deci u pojedinim evropskim zemljama s inflatornim simptomima, sličnim Kavasakijevom sindromu, ali da su ti slučajevi veoma retki.\nOna je rekla da je SZO pozvao globalnu mrežu kliničkih stručnjaka da budu na oprezu i obezbede sistematično prikupljanje informacija o deci da bi se bolje razumelo kakva se bolest javlja kod dece i obezbedilo lečenje.


Tenzije u Topoli: Opozicija tvrdi da SNS gubi većinu\nPolitika Autor:Aleksandra Petrović27. feb. 202119:24\nPolitičke nesuglasice u opštini Topola koje varniče od prošlogodišnjih izbora između SNS-a koja je osvojila vlast i dugogodišnjeg predsednika te opštine Dragana Jovanovića iz "Bolje Srbije", kulminirale su današnjim prekidom redovne sednice Skupštine opštine.\nSednica koja je počela regularno, kako su za Nova.rs ispričali pojedini odbornici, prekinuta je posle prve tačke dnevnog reda u kojoj je izglasano oduzimanje mandata odborniku koji je nedavno napustio SNS i sada se izjašnjava kao samostalni odbornik. Burne reakcije izazvalo je oduzimanje prava glasa upravo tom odborniku i uvažavanje glasa kandidata kome još nije potvrđen mandat.\n„U Topoli se dogodila nezapamćena krađa, kakva nije zabeležena u istoriji parlamentarizma u Srbiji. Glasao je čovek doveden sa ulice, a zabranjeno je glasanje odborniku koji je regularno dobio poziv i materijal za današnju sednicu“ kaže za Nova.rs Dragan Jovanović, nekadašnji predsednik opštine i lider najveće opozicione grupe „Bolja Srbija“.\nOn objašnjava da je pravo glasa uskraćeno odborniku koji je nedavno napustio SNS, a da je umesto njega glasao kandidat kome još nije potvrđen mandat.\nTakva odluka dovela je do nezadovoljstva opozicionih odbornika, pa je na skupštinskom zasedanju došlo do verbalnog sukoba i koškanja među odbornicima zbog čega je prekinuta sednica, ali je i pored svega usvojeno oduzimanje mandata nekadašnjem SNS odborniku.\nHoće li birači u Topoli po treći put na lokalne izbore?\nU Topoli su inače, prošlogodišnji junski izbori bili među najneizvesnijim u Srbiji, gde su malobrojni glasovi odlučivali da li će vlast osvojiti SNS ili dugogodišnji predsednik opštine Dragan Jovanović iz „Bolje Srbije“, koji je opštinom podno Oplenca vladao u prethodna četiri mandata.\nIzborni tas pretegao je na stranu SNS-a, ali se u poslednje vreme promenila klima u odborničkim redovima vladajuće opcije, koju je napustilo troje odbornika.\nJovanović za naš portal kaže da je od 41 odbornika, odnos snaga sada na strani opozicije, te da je posle napuštanje troje odbornika, SNS ostala sa 20 ljudi, dok je na drugoj strani 21 odbornik.\n„Klackalica u kojoj samo jedan glas odlučuje ko će vladati opštinom, danas je prešla na stranu opozicije, a SNS vlast je, videvši da gubi većinu, prekinula zasedanje’“, kaže Jovanović, dodajući da je među 12 tačaka predviđenih dnevnim redom Skupštine bilo i važnih tema, ali da se vlast, kako navodi, uplašila od preglasavanja i prekinula zasedanje.\nOpština: Sednica nije prekinuta, već je „zaključena“\nTvrdnje nekadašnjeg predsednika opštine, Nova.rs proveravala je kod aktuelnog predsednika Igora Petrovića (SNS), koji je na naše pitanje da li je i zbog čega prekinuto skupštinsko zasedanje, odgovorio da to nije u njegovoj nadležnosti.\n„Ja sam predsednik Opštine, nisam predsednik Skupštine, nije to moja nadležnost. Obratite se predsedniku Skupštine i on će vam sve objasniti’’, kratko nam je odgovorio Petrović.\nMeđutim, ni predsednik Skupštine Miodrag Milovanović nije bio rečitiji. On je u telefonskom razgovoru potvrdio da je na sednici došlo do verbalnog sukoba među odbornicima, ali nije želeo da komentariše zbog čega je došlo do neslaganja.\nMilovanović je dodao da sednica nije prekinuta, već da je zaključena posle prve tačke dnevnog reda i to na inicijativu predstavnika predlagača (predsednik opštine Igor Petrović), koji je povukao ostale tačke sa dnevnog reda, zbog, kako je istakao, mogućnosti da verbalni sukob odbornika, preraste u fizički obračun.\nNa naše pitanje da li je bivšem odborniku SNS-a bilo zabranjeno da glasa, a sa druge strane dozvoljeno kandidatu koji još nije položio zakletvu, Milovanović je zatražio da mu sva pitanja pošaljemo elektronskom poštom i da će nam odgovoriti.\nMeđutim, do objavljivanja ovog teksta, predsednik Skupštine opštine Topola nije odgovorio na naša pitanja.\nOpozicija: Podnećemo tužbu zbog nezakonitih radnji\nU odborničkoj grupi „Bolja Srbija“ najavljuju da će zbog današnjih dešavanja na sednici podneti tužbu Upravnom sudu i zatražiti da se usvojena odluka o oduzimanju mandata samostalnom odborniku Zoranu Matiću poništi. Predsednik te odborničke grupe Dragan Jovanović tvrdi da je sednica bila nezakonita, jer su na njoj kako kaže, glasali ljudi koji nisu odbornici.\nTakođe, Jovanović je najavio i da će o svemu obavestiti Ministarstvo za državnu upravu i lokalnu samoupravu, navodeći da je u Topoli napravljeno nezabeleženo kršenje parlamentarnih zakonitosti.\nDragan Jovanovićsednica skupštine opštineSNSTopola


Bratunac: omogućen prilaz Centru za socijalni rad slabo pokretnim i invalidnim licima - UPSMedia Bratunac: omogućen prilaz Centru za socijalni rad slabo pokretnim i invalidnim licima – UPSMedia\nBratunac: omogućen prilaz Centru za socijalni rad slabo pokretnim i invalidnim licima\ndecembar 6, 2018 januar 15, 2019 urednik\nU Centru za socijalni rad je krajem novembra postavljena prilazna rampa za slabo pokretna i invalidna lica. Sredstva za postavljanje rampe je obezbjedila Opštinska organizacija Crvenog krsta Bratunac kroz projekat “Inkluzija starih osoba i aktivno starenje”.\nProjekat „Inkluzija starih osoba i aktivno starenje” je podržan u okviru Regionalnog programa lokalne demokratije na Zapadnom Balkanu– ReLOaD, koji finansira Evropska unija (EU), a implementira Razvojni program Ujedinjenih nacija (UNDP).\nKako bi se obezbjedio prilaz starim, slabo pokretnim i invalidnim licima, izrađena je prilazna rampa koja je montažna i postavljena je na stepenište koje vodi do kancelarija Centra za socijalni rad Bratunac.\nPo izjavama direktorice Centra za socijalni rad Bratunac, g-đe Nade Simić, nemogućnost prilaza Centru starim i invalidnim licima je dugogodišnji problem, koji se do sada nije rješavao zbog nedostatka sredstava, mada je to bila zakonska obaveza. Postavljanjem rampe je rješeno ovo pitanje, koje pored usklađivanja sa pozitivnim zakonskim propisima ima i humanitarnu dimenziju, jer društvo koje ne vodi računa o starim osobama ne može se smatrati humanim, demokratskim, a time se umanjuje i mogućnosti za zdrav i pravilan razvoj zajednice.\nRješavanjem ovog problema, kako je izjavila sekretar Opštinske organizacije Crvenog krsta Bratunac g-đa Mirjana Ostojić, poboljšana je dostupnost i kvalitet javnih usluga, kao i unapređena inkluzija marginalizovanih grupa, u ovom slučaju starih i invalidnih osoba.\nOvo je samo jedna od aktivnosti projekta i dugogodišnje saradnje Opštinske organizacije Crvenog krsta, Centra za socijalni rad i opštine Bratunac, a u narednom periodu će se realizovati niz aktivnosti koje će doprinijeti kvalitetnijem životu starih osoba i aktivnom starenju.\n← Anđela Đokić: „Mlade ljude bi političari motivisali zaposlenjem, ostalo bi se vremenom popravilo“\nVlasenica: novi asfalt u ulicama Branka Radičevića i Nikolaja Velimirovića →\nmaj 25, 2020, 6:52 pm


Nemački izbori - Blic Online\n"BRANI DEMOKRATIJU" Šulc: SDP ima dužnost da ode u opoziciju\n"LJUTI TURČIN" u trci za nemačkog kancelara: Ruse okriviti za sve, ograničiti cene piva\nKandidat za nemačkog kancelara satirične stranke Die Partei (Partija), Serdar Somundžu, uneo je dozu humora u današnje parlamentarne izbore u toj zemlji.\nU njihovim rukama je BUDUĆNOST EVROPE: Pokleknuti pred "američkim siledžijom" ili reći "NAJN"?\nKljučna država Evropske unije 24. septembra odlučivaćeo tome ko će je predvoditi u naredne četiri godine. Najizgledniji kandidati za tu funkciju, kancelarka Angela Merkel i njen protivnik Martin Šulc, zastupaju veoma sličnu politiku po mnogim pitanjima. Glavna linija po kojoj se razdvajaju je pitanje: Kako da potrošimo naše pare?\nNAJVEĆA MISTERIJA NEMAČKIH IZBORA Šta će ona na čelu NAJEKSTREMNIJE partije koja mrzi gejeve i muslimane\nNemačka ultradesničarska stranka Alternativa za Nemačku (AfD) na izbore izlazi predvođena neobičnim tandemom koji čine 76-godišnji Aleksander Gauland i upola mlađa Alis Vajdel.


privredni rast Archives | Ekonomist\nTag: privredni rast\nMMF predviđa ubrzanje svjetskog privrednog rasta na 3,5 odsto\nby Redakcija - 18/04/2017 0\nMeđunarodni monetarni fond (MMF) saopštio je danas da je povećao prognozu ovogodišnjeg rasta svjetske privrede na 3,5 odsto u odnosu na prošlogodišnjih 3,1 odsto. Otpornost Kine, rast cijena sirovina i čvrstina finansijskih tržišta nude svjetliju sliku svjetske privrede, pomažu u odbacivanju sumornih predviđanja koji postoje u svijetu još od kraja Velike\nGrčka bez privrednog rasta 2016. godine\nby Redakcija - 08/03/2017 08/03/2017 0\nBruto-domaći proizvod (BDP) Grčke je stagnirao (0,0 procenata) 2016. u odnosu na 2015. godinu, objavila je danas Grčka statistička služba ELSTAT. "Godišnja promjena 2016. je 0,0 odsto", saopštila je ELSTAT, dok su Vlada Grčke i njeni kreditori ranije prognozirali blagi rast od 0,3 odsto. Vlada te prezadužene zemlje pregovara s kreditorima - EU\nPortugalska privreda i dalje usporena, izazovi sve veći\nby Redakcija - 09/02/2017 0\nPortugalija je suočena sa sve većim ekonomskim izazovima, a njen finansijski sistem je i dalje slab. Zbog toga Lisabon nema prostora za usporavanje tempa uravnoteženja svog budžeta, upozorila je Organizacija za ekonomsku saradnju i razvoj (OECD). Prema procjenama OECD-a, privredni rast u Portugaliji će i ove godine ostati usporen, jer će\nKineski zaokret baca sjenku na Njemačku\nby Redakcija - 17/02/2016 0\nPovjerenje investitora u Njemačkoj je u februaru palo na najniži nivo od oktobra 2014. godine. Berzanski indeksi pali su usljed usporavanja rasta kineske privrede i zabrinutosti u pogledu profitabilnosti banaka u evrozoni, javila je njujorška agencija "Blumberg". Indeks povjerenja investitora i očekivanja analitičara, koji izračunava njemački institut ZEW, u februaru je skliznuo\nEvrozona nema spokoja, strah ponovo raste\nby Redakcija - 10/02/2016 0\nZabrinutost za privredu evrozone, poslije kratkog perioda spokoja, ponovo raste, sporo, ali sigurno, ocjenjuje agencija Asošiejted pres. Evrozona je bila van fokusa nekoliko mjeseci otkada je ljetos prevaziđena kriza s mogućim izbacivanjem Grčke, ali se opet pojavilo nekoliko strahovanja - od pitanja oko Grčke do stabilnosti finansijskog sistema. Ta briga za evrozonu\nIndija pretekla Kinu – privredni rast veći\nby Redakcija - 08/02/2016 08/02/2016 0\nIndija je u posljednjem tromjesečju prošle godine ostvarila privredni rast od 7,3 odsto, čime je prestigla Kinu koja je u istom periodu imala rast od 6,8 odsto. Indijska Centralna kancelarija za statistiku saopštila je da je od oktobra do decembra 2015. zabilježen blagi pad privrednog razvoja nego u prethodnom tromjesečju, kada\nAustrija zaposlila previše stranaca\nby Redakcija - 19/10/2015 0\nAustrijski institut za istraživanje ekonomije (Wifo) ocijenio je da je u porastu broj zaposlenih stranaca u odnosu na prvobitne prognoze. Prema njihovoj procjeni, 764.000 pridošlica biće u Austriji aktivno do 2020. godine. Kako se navodi, situacija na tržištu rada će “dugoročno ostati napeta”. Pored umjerenog privrednog rasta, rastuća ponuda radne snage će doprinijeti\nPorast nezaposlenosti u Njemačkoj\nNezaposlenost u Njemačkoj je u septembru neočekivano porasla, što je signal da najveća evropska privreda nije imuna na opasnosti usporavanja tržišta u usponu. Prema desezoniranim podacima, nezaposlenost je u septembru porasla za 2.000 na 2,795 miliona ljudi, navodi se u saopštenju savezne agencije za rad, dok su, kako navodi "Blumberg", ekonomisti\nPrivredni rast evrozone veći od očekivanog\nby Redakcija - 08/09/2015 0\nPrivredni rast evrozone u ovoj godini biće veći nego što je prvobitno procijenjivano, pa će biti najveći u proteklih nekoliko godina. To pokazuje da su zemlje koje koriste evro uspjele da prevaziđu eskalaciju krize u Grčkoj. Prema zvaničnim podacima statističke službe Evropske unije - Eurostatu, privreda evrozone u drugom tromjesečju je porasla\nKinezi Zapadu: Mračite, ali mi rastemo\nby Redakcija - 06/09/2015 0\nKineski ministar finansija Lu Đivej izjavio je nakon dvodnevnog sastanka G20 da je kineska ekonomija u "novom normalnom" stanju. Prema njegovim riječima, uprkos pesimističkim predviđanjima na Zapadu, narednih četiri do pet godina stopa ekonomskog rasta biće oko sedam odsto godišnje, prenijela je agencija Sinhua. Guverner Centralne banke Kine Džu Sjaočuan istakao je


Savet za štampu: Danas i Politika najmanje prekršaja, Srpski telegraf najviše u 2017. godini – NovostiDana.rs\nDnevni listovi Srpski telegraf i Alo najviše su kršili Kodeks novinara Srbije u 2017. godini, dok se listovi Danas i Politika nalaze na kraju liste po broju prekršaja, kazali su danas učesnici istraživanja Saveta za štampu.\nNa tribini „Koliko su mediji poštovali Kodeks novinara Srbije u 2017. godini“ koja je održana u Pres centru UNS-a, navedeno je da je osam dnevnih štampanih medija od aprila do novembra 2017. godine prekršilo kodeks u 4.717 tekstova, što je povećan broj u odnosu na 2015. i 2016. godinu.\nČlan Komisije za žalbe Saveta za štampu Tamara Skrozza je kazala da najveći broj prekršaja ima list koji je i prošle godine bio na prvom mestu Srpski telegraf sa 1.282 prekršaja, dok je na drugom mestu Alo sa 1.070 prekršaja.\nNa trećem mestu je Kurir sa 1.016 prekršaja, dok četvrto mesto zauzima Informer sa 953.\nSkrozza je dodala da je Informer pao sa drugog mesta, na kojem je bio prošle godine, na četvrtvo mesto, ali je kazala da to nije pokazatelj da se u tom listu broj prekršaja smanjio, već je to znak da je u drugim štampani medijima broj nepoštovanja pravila porastao.\nBlic se nalazi na petom mestu, Večernje novosti na šestom, dok su Danas i Politika na sedmom, odnosno osmom mestu.\nSkrozza je kazala da je list Politika imao 38 prekršaja što ga označava kao prvog na listi poštovanja Kodeksa, ali je dodala da je ipak u tom listu u 2017. godini došlo do „nezapamćene situacije u kojoj je izmišljen autor teksta“.\nDodala je da je u 2015. godini bilo 2.962 prekršaja, u 2016. je bilo 4.402 prekršaja dok je u 2017. taj broj porastao na 4.717 prekršaja.\nSkrozza je kazala da je najveći broj listova prekršio poglavlje dva, koji se odnosi na to da mediji ne treba politički da se svrstavaju, što je, kako je navela, postojalo u većini tekstova.\nOna je rekla da je prekršeno i poglavlje pet koje se odnosi na to da novinar ne sme slepo da veruje izvoru informacija i dodala da su novinari tri puta više nego u 2015. godini prekrili i namerno prećutali neke informacije u tekstu.\nSkrozza je istakla da je u 2017. godini bio povećan broj naslova u štampanim medijima u kojima se javnost neopravdano uzbunjivala i zastrašivala i dodala da je to zabranjeno Kodeksom novinara.\nDocentkinja Fakulteta političkih nauka Jelena Surčulija Milojević je kazala da je su za devet nedelja istraživnja online mediji u Srbiji imali 4.344 prekršaja, od kojih je najveći broj prekršaja imao portal Exspres, zatim Srbija danas sa 938, Telegraf sa 824 i BKTV News sa 525 prekršaja.\nNajmanji broj kršenja kodeksa bio je na portalima 021, B92, Mondo i Noice sa 102 prekršaja.\nSurčulija Milojević je kazala da se najveći broj nepoštovanja Kodeksa novinara Srbija odnosio na nenavodjenje izvora informacija, kršenje prava na privatnost i pretpostavke nevinosti i nepoštovanje kulture javnih reči.\nČlan Komisije za žalbe Saveta za štampu Petar Jeremić ocenio je da bi broj prekršaja bio smanjen da „postoji pravosudni sistem u Srbiji koji bi kaznio medije koji ne poštuju Kodeks“ i apelovao na sve medije da isprave nepravilnosti.\nPSG: Gradjani Srbije potpuno nebezbedni na ulici i pred institucijama


► Ponoš: Rasvetliti aferu izvoza oružja do kraja i pored pritisaka režima\nPotpredsednik Narodne stranke i bivši načelnik Generalštaba Vojske Srbije Zdravko Ponoš izjavio je danas da se "mora do kraja rasvetliti velika korupcionaška afera izvoza oružja u koju je umešan Branko Stefanović, otac ministra unutrašnjih poslova Nebojše Stefanovića", iako će kako je ocenio, "režim nastaviti da pritiska sve koji se tom temom bave, od uzbunjivača do novinara".\n"Upaljeno je svetlo i nosioci vlasti i izvršioci represivnih mera režima su se razbežali kao miševi. Dobro je što je uzbunjivač - radnik 'Krušika' koji je otkrio aferu, pušten iz zatvora u kućni pritvor, ali tu nije kraj. Trebalo bi nastaviti pritisak na režim kako tog čoveka ne bi pojeo mrak", rekao je Ponoš televiziji N1 a saopštila Narodna stranka.\nPonoš je ocenio da je "potpuno očigledno" da Nebojša Stefanović izbegava da odgovara na pitanja o izvozu oružja u koje su kako je naveo, umešani on i njegov otac, i dodao se oružje izvozi u privatnom interesu ljudi na vlasti, a da postoji interes javnosti da se taj slučaj rasvetli.\n"Svakako je reč o sukobu interesa. Firma GIM, za koju radi Branko Stefanović, izvozi oružje u Saudijsku Arabiju i Ujedinjene Arapske Emirate, a dozvolu za izvoz daje njegov sin Nebojša Stefanović. U izvozu oružja se obrće ogroman novac i očigledno je da ove dve države nisu to oružje kupovale za sebe, jer ne barataju naoružanjem istočnih standarda, nego srpsko oružje završava u građanskom ratu u Jemenu", rekao je Ponoš.\nPotpredsednik Narodne stranke je naveo da je privatna firma GIM u poslednje tri godine povećala promet 3.000 puta, dok državna kompanija SDPR doživljava "svoje mračne dane".\n"GIM operiše sa adrese na kojoj nema ni prave kancelarije, sajt je u izradi. To ukazuje da je po sredi ozbiljna korupcionaška afera u kojoj učestvuje sam vrh države, jer Branko Stefanović nije mogao sam da izvede čitavu operaciju. Sada je dobio i dozvolu za proizvodnju oružja, ne znam samo gde će da ga proizvodi, možda u devojačkoj sobi. Režim je potpuno privatizovao i tu osetljivu oblast kao i celu državu", rekao je Ponoš.\nUpitan da pojasni tvrdnje da firma GIM učestvuje u nabavci 49 džipova "Lend rover diskaveri" (Land Rover Discovery) za potrebe MUP-a Srbije, Ponoš je pozvao tužilaštvo da ispita i taj slučaj jer se kako je ocenio, "očigledno i tu radi o sukobu interesa".\n"Neka ovi iz tužilaštva za početak potraže ta vozila na parkingu i neka pitaju kako su tu stigla, za koga su stigla i ko ih je kupio. Pojavili su se snimci tih vozila, ali nema vesti o tome, režim se trudi da to padne u zaborav. Zaglavili su se u tom poslu i sada ne znaju šta da rade. Pozivam novinare koji se time bave tom temom da čeprkaju po tome, svašta može da se otkrije", rekao je Ponoš.\nNaveo je i da je radnik "Krušika" Aleksandar Obradović uzbunjivač koji je video da njegova firma radi na sopstvenu štetu i na štetu države, a da firma Branka Stefanovića ima privilegovan status.\n"On nije školovan pravnik da bi vodio računa o formalnim aspektima svog delovanja kao uzbunjivača, on je stručnjak za IT, ali nesumnjivo je šta je hteo da uradi – uzbunio je javnost", rekao je Ponoš.\nOcenio je da je čin hapšenja Aleksandra Obradovića izveden na "spektakularan način sa specijalcima i džipovima, kao pokušaj zastrašivanja ostalih zaposlenih u maniru Ozne da im ne bi palo na pamet da urade nešto slično".\n"Režim je načinom na koji je postupao zastrašivao porodicu uzbunjivača, ostale zaposlene u 'Krušiku', kao i novinare koji istražuju ovu temu. Posebna priča je kako je Obradovića branio advokat po službenoj dužnosti, pa i onaj koji je savetovao da se ne izlazi sa slučajem u javnost, iako sada tvrdi da je jasno da je Obradović uzbunjivač. Kako se to u tajnosti brani uzbunjivač", upitao je Ponoš.\n"Paradoksalno je da smo dovedeni u situaciju da moramo najpre da spasavamo radnika 'Krušika' Aleksandra Obradovića, pa tek onda da se pozabavimo i onim šta je on objavio. Mora se insistirati na raščišćavanju korupcionaške afere sa trgovinom oružja koje ima elemente trgovine uticajem, kršenja međunarodnih obaveza, zastrašivanja", rekao je Ponoš.


Uskoro uređenje obaloutvrde Lima u naselju Zalug, ministarka obišla radove na Potpećkom jezeru - Radio Luna\nNovac i za čistiji vazduh u Zlatiborskom okrugu\nZa poljoprivredu i ruralni razvoj 32 miliona\nKJP Zlatibor u prolećnoj akciji uređena\nIvanjica u regionalnom projektu prečišćavanja otpadnih voda\nUsvojeni programi rada javnih ustanova i imenovani članovi skupštinskih saveta\nPočetna Srbija i region uPoMoc Uskoro uređenje obaloutvrde Lima u naselju Zalug, ministarka obišla radove na Potpećkom...\nSrbija i regionuPoMocZlatiborski okrug\nVeliki vodostaj preti da ugrozi deponiju, Potpećko jezero i limsko-drinski sliv od novih količina plutajućeg otpada.\nDelegacija Srbijavoda sa timom stručnjaka i predstavnicima Opštine Prijepolje je obišla deponiju Stanjevine kako bi sagledali mogućnost izrade zaštitnog zida koji bi trebalo da zaštiti Lim od novih količina otpada.\nU planu je, podsetimo, izgradnja obaloutvrde Šarampov koja će sprečiti da smeće sa deponije dođe do reke Lim, a kasnije i do Potpećkog jezera gde se prethodnih meseci nakupilo hiljade metara kubnih otpada. – Mi smo tvrdili da će se zaustavljanjem izvoženja komunalnog otpada na deponiju Stanjevine zaustaviti i obrušavanje plutajućeg materijala što zaista i jeste tako, ali neke stogodišnje vode ili mogućnost tih velikih voda mogu ugroziti deponiju Stanjevine čime bi se ugrozilo ne samo Potpećko jezero nego i limsko-drinski sliv, rekao je zamenik predsednika opštine Prijepolje(Deponija Stanjevine na obalama Lima, foto: RINA)\nZamenik predsednika opštine Prijepolje Esad Hodžić je rekao da je u toku izrada idejnog projekta za levu stranu Lima, celo naselje Zalug koje obuhvata teritoriju od Železničke stanice do kraja naselja Zalug. On je dodao da je u planu i projekat kod Brodareva kako bi se uradila desna obala, gde se nalazi deponija Stanjevine.\nHodžić je napomenuo da očekuje da postupak izrade obaloutvrde bude ocenjen kao hitan.\n– Paralelno će ići rekultivacija deponije Stanjevine i javna nabavka, tako da očekujem da će biti raspisana za desetak dana. Vrednost prve faze je 34 miliona dinara kojom će se vizuelno i tehnički od magistrale i zapaljivanja zaštiti deponiju. Obaloutvrde dužine preko tri kilometara ujedno će zaštititi Zalug i dati mu potpuno novi izgled, dodao je Hodžić, a prenela agencija RINA.\nMinistarka Vujović obišla radove na čišćenju Potpećkog jezera\nBiće pojačan monotoring, a građani koji bacaju smeće na mesta na kojima to nije dozvoljeno biće najstrožije kažnjeni, naglasila je Irena Vujović(Foto izvor https://www.ekologija.gov.rs/)\nNakon što su mraz i loši vremenski uslovi nakratko zaustavili radove, nastavljeno je čiščenje Potpećkog jezera kod Priboja i do sada je izvučeno preko 50 odsto otpada, tačnije oko 4000 kubnih metara smeća. – Ono što ponovo pravi problem jeste što visok vodostaj reka donosi nove kubike otpada, pa samo danas imamo oko 2.000 novog smeća, a oko 1000 kubika je ostalo u dzepovima. Sve ćemo to ukoloniti, a za nekih deset do petnaest dana posao bi trebalo da bude završen, izjavio je Goran Puzović, direktor JP Srbijavode. Većina otpada se prevozi do deponije Duboko u Užicu, dok se drveće koje remeti rad Limskih hidroelektrana, smešta na lokalne deponije. (Foto izvor https://www.ekologija.gov.rs)\nMinistarka je naglasila da je potrebno maksimalno angažovanje jedinica lokalne samouprave u rešavanju problema sa divljim deponijama, koje je pozvala da pojačaju inspekcijski nadzor nad nesavesnim odlaganjem otpada, prenelo je Ministarstvo.\n– Ministarstvo će pomoći u rešavanju problema sa deponijama, kao i u postavljanju brana na rekama. Krajem prošle godine smo zajedničkim naporima sa lokalnim samoupravama zatvorili nesanitarnu deponiju Stanjevine, a ove godine krenućemo u izgradnju transfer stanice u Novoj Varoši, što je veoma značajno za ovaj region. Važno je i da opštine imaju spremne projekte, jer se na taj način skraćuje vremenski period koji je potreban za rešavanje određenog problema, rekla je Vujović.\nU planu je postavljanje barijera na nekoliko lokacija duž vodotokova kako bi se količina dolazećeg otpada razbila i na taj način kasnije lakše uklonila, a ministarka je najavila da će uskoro biti otvoreni konkursi za ovaj projekat i pozvala sve lokalne samouprave da u njima učestvuju.\nIZVORRadio Luna/RINA/ Ministarstvo zaštite životne sredine\nDS traži odgovore oko deponije\nSpremni za prekvalifikaciju taksi prevoznika\nJoš 141 novooboleli u okrugu\nProduženo radno vreme blagajne i besplatan parking\nOd sutra u podne do ponedeljka rade samo prodavnice hrane, apoteke i pumpe\nuPoMoc 6. marta 2021.\nBajina Bašta, Požega, Kosjerić, Arilje 5. marta 2021.\nUžice 5. marta 2021.\nuPoMoc 5. marta 2021.\nStamatović: Nisam se prodao Vućiću za novac iz državnog budžeta i dalje sam opozicija\nČajetina 5. marta 2021.\nZlatiborac Radišić pobednik foto konkursa Srbija bez barijera\nČajetina 4. marta 2021.\nBajina Bašta, Požega, Kosjerić, Arilje892\nSrbija i region1948\nPriboj, Prijepolje, Nova Varoš, Sjenica1177


Ceo svet je potpao pod teorije zavera o vakcinama, a ovo je PRAVA ISTINA šta i ko ih pokreće i ko zbog antivakcinaša NAJVIŠE STRADA\nŠirom Evrope u porastu je trend odbijanja vakcinisanja protiv malih boginja.\nKao rezultat toga, prošle godine u Evropi je zabeleženo više slučajeva malih boginja nego u bilo koje vreme u poslednjih 20 godina, sa gotovo 83.000 potvrđenih slučajeva i 72 smrtnih slučajeva. Svetska učestalost ove zaraze porasla je za 50 odsto 2018. godine, prema podacima Svetske zdravstvene organizacije (VHO), što je navelo agenciju da proglasi odbijanje vakcine jednim od 10 najvećih izazova globalnom zdravlju 2019. godine.\nAli nije u pitanju samo Evropa. Male boginje su u porastu u mnogim zemljama, prelaze granice širom sveta, kako se smanjuje stopa imunizacije. A razlog zašto se to dešava se može sumirati u jednoj reči: poverenje - ili bolje rečeno, njegov nedostatak.\nSveukupno, u 2017. godini, poslednjoj godini za koju se beleže globalni gubici života, više od 109.000 ljudi je umrlo od malih boginja, od kojih većina ili nikada nije bila vakcinisana ili je samo dobila svoje prve vakcine, ali ne i narednu dozu. Oboljenje je postalo barometar poverenja ili njegov nedostatak u svetu post-istine.\nKako navodi analzia "Forin polisija", činjenica da su nastale brojne teorije zavere o vakcinama i vakcinaciji, proistekal je iz sve većeg nepoverenja u vlasti.\nVakcinacija nije samo individualni izbor; to je društveni ugovor koji su sklopile javnost i njena vlada. Javnost veruje da će vlada obezbediti vakcine, učiniti ih pristupačnim celoj populaciji, osigurati njihovu bezbednost i efikasnost i promovisati njihovo korišćenje. Zauzvrat, vlada veruje da će građani i pružaoci zdravstvenih usluga postupati u skladu sa pravilima i da će se imunizovati ne samo da bi zaštitili sebe i svoju decu, već zbog celokupnog društva i kolektivnog imuniteta koji sprečava širenje bolesti. Kada vlade ne uspeju da ispune svoju stranu društvenog ugovora, ne daju vakcine stanovništvu na prikladan i pristupačan način, ubrzo će doći do pojave bolesti.\nNa primer, od septembra 2018. Madagaskar je imao epidemiju malih boginja koja je bila van kontrole, uzrokujući skoro 83.000 slučajeva zaraze i skoro 1.000 smrtnih slučajeva. Vlada nikada nije obezbedila ravnopravan pristup vakcinama, koje nisu pristupačne njenoj siromašnoj populaciji, a imala je i punae ruke posla sa drugim nesrećama u poslednjih 12 meseci, uključujući epidemiju kuge, dva velika ciklona koji su uništili domove 70.000 ljudi i dugotrajnu suša koja je učinila da skoro pola miliona ljudi živi bez zdrave vode, sanitarija ili objekata za pranje. Slaba i osporavana vlada se mučila da zadovolji potrebe stanovništva, na svim nivoima.\nSlična je situacija i u Venecueli, koja se nalazi u teškoj političkoj i ekonomskoj krizi.\nNa Filipinima, vlada Rodriga Dutertea bori se da kontroliše epidemiju malih boginja koja je ove godine pogodila više od 15.000 ljudi, ubivši 238. Stopa vakcinacije je pala na samo 55 odsto, ostavljajući 2,5 miliona dece bez zaštite, zahvaljujući gubitku poverenja u vladine usluge nakon skandala u vezi sa vakcinom protiv denga groznice u 2017. godini. Vakcina protiv denge, "dengvaksija", koju proizvodi francuska farmaceutska kompanija "Sanofi", široko je korišćena i snažno promovisana od strane vlade, ali je okrivljena za smrt najmanje troje dece. Duterteova vlada osudila je kompaniju i zatražila restituciju za izgubljene živote, ali šteta koju je pretrpelo poverenjeu vladu je nepopravljiva, jer Filipinci sada smatraju da su sve vakcine opasne.\nNepoverenje u vlasti\nVećina odbijanja vakcine u svetu ide ruku pod ruku s nepoverenjem javnosti u vladu. Priroda besa protiv vakcinacije razlikuje se od jednog do drugog mesta, pa čak i unutar zajednica. Lažne glasine da su tkiva svinja možda korišćena u proizvodnji vakcine dovoljna su da zaustave roditelje u muslimanskim zemljama da ih prihvate. Od 2001. godine stopa odbijanja vakcine u Sjedinjenim Američkim Državama porasla je četiri puta. Odbijajući da vakcinišu svoju decu, roditelji navode razne izgovore, od prekomernog profita farmaceutskih kompanija i skrivene kontaminacije živom, do straha od njihove navodne veze sa autizmom i opšteg protivljenja da im vlada bode decu iglama.\nNeki vlasnici pasa čak odbijaju da im se vakcinišu kućni ljubimci, bojeći se da će se kod njih razviti autizam. Mnoge religijske grupe se protive vakcinama. U Njujorku je izbila epidemija malih boginja, najviše kod hasidskih Jevreja koji odbijaju vakcinaciju. U Japanu je najviše oboleleih kod religijske grupe Kjusei Šinkjo, koja odbija mnoge aspekte moderne medicine.\nMeđutim, globalnim pokretom protiv vakcinacije koji se danas uglavnom suproststavlja zagovornicima javnog zdravlja dominiraju visokoobrazovani, tipično dobrosituirani pojedinci, kao što su najbogatiji stanovnici otmenih zajednica u Los Anđelesu, gde su stope vakcinacija dece niske poput one u ratom razorenom Južnom Sudanu.\nMeđu bogatoj i slabo vakcinisanoj mai u Silicijumskoj dolini, apsolutno lažan mit sprečava zaposlene u "Amazonu", "Majksrosoftu", "Guglu" i da imunizuju svoju decu: da vakcina protiv boginja uzrokuje autizam.\nOve nedelje je objavljena još jedna studija koja je pokazala da nema nikakve veze između razvohja autizma kod dece i vakcina.\nVeliki udeo u širenju teorija zavere imaju ruski trolovi. Teorije zavere o vakcinaciji se šire onlajn. Većina novih slučajeva ove bolesti registrovana je u istočnoevropskim i centralnoazijskim zemljama – uključujući Ukrajinu, Gruziju, Srbiju, Rumuniju, Moldaviju, Kazahstan i Kirgistan – koje su često na meti ruskih dezinformacija.\nU istočnoj Evropi sumnje se proširuju i na lekare - 36 procenata lekara opšte prakse anketiranih u Češkoj i 25 procenata u Slovačkoj veruju da je vakcina protiv boginja nebezbedna.\nPopulisti šire teorije zavera\nPostoji jaka veza između porasta populizma i antivakcinaškog sentimeta. Francuska ultradesničarska partija koju predvodi Marin le Pen i italijanska vlada koju čine populisti i ultradesničari protive se vakcinama.\nLider Lige Mateo Salvini, italijanski ministar unutrašnjih poslova, prošle je godine ukinuo sve potrebe za vakcinama, tvrdeći da je imunizacija "beskorisna i u mnogim slučajevima opasna, ako ne i štetna".\nJedna studija je pokazala da je odbijanje vakcine počelo raste nakon finansijske krize u Evropi 2010. godine i nametanja programa štednje u Italiji. Italijanski populisti su tada počeli sa kampanjom bacanja sumnje na Svetsku zdravstvenu organizaciju.\nIako je populistički pokret u Italiji najtešnje povezan sa antivakcinaškim osećanjima, širom Evrope desničarske stranke iskorišćavaju popularnu sumnju u farmaceutske profite i antipatiju prema vladama kako bi sejali nezadovoljstvo i stvarali haos. U Sjedinjenim Državama, republikanski političari, uključujući i predsednika Donalda Trampa, izrazili su protivljenje obaveznoj vakcinaciji i insistirali su da vladine agencije kriju podatke koji navodno dokazuju da imunizacija uzrokuje zdravstvene probleme kao što su autizam i oštećenje mozga.\nNajgore je u najsiromašnijim zemljama\nUlozi se povećavaju, jer poruke protiv vakcinacije dopiru do siromašnijih delova sveta. Bogato dete u Beverli Hilsu ili Londonu može da preživi bez vakcinacije. Međutim, deca u Malom, Gvatemali ili Avganistanu, suočavaju se sa ozbiljnim rizikom od smrti ako se ne zaštite od malih boginja. Dok ljudi u bogatim zemljama brinu o takozvanim nebezbednim vakcinama, vakcinatori u mnogim siromašnim zemljama rizikuju svoje živote da bi izbegli talibanske ubice, himalajske lavine, gerilske borce u centralnoj Africi ili amazonske poplave da bi vakcine doveli do onih najsiromašnijih. Pokret protiv vakcinacije je, usvojoj suštini, zasnovan na privilegijama.\nNažalost, nema jednostavnog recepta za stvaranje novog poverenja u vlasti. Zvaničnici javnog zdravstva i pedijatri teško se mogu suprotstaviti porukama protiv vakcinacije koje su vezane za veće političke, verske i kulturne podele i sumnje. Kada se obaveze o kolektivnom imunitetu odbace, potrebe pojedinca nadmašuju potrebe zajednice. I kada jedan postane važniji od nas ili svih, veoma je teško preokrenuti tu jednačinu.\nALARMANTNO STANJE Evropa gubi rat sa malim boginjama, a evo zašto su za sve krivi ANTIVAKCINAŠI


Sertifikati - Bambo Eko Pelene\nMnogi brendovi tvrde da su ekološki prihvatljivi i zdravi za vašu kožu, ali Bambo Nature ima akreditovane nagrade i eko-oznake da to dokažu. Evo nekoliko priznanja koja smo dobili i šta oni znače za vas i vašu porodicu.\nPromovisanje održivosti na svakom koraku\nSa ciljem stvaranja održivog društva kroz održivi konzumerizam, eko oznaka nordijskog labuda procenjuje uticaj proizvoda na životnu sredinu tokom celog životnog ciklusa proizvoda – od izbora sirovina, preko procesa proizvodnje, pa sve do odlaganja proizvoda. Bambo Nature pelene se proizvode u fabrici u Danskoj, gde se 95% ukupnog proizvodnog otpada reciklira. Nordic Eco-label oznaka garantuje da proizvod ispunjava najstrože ekološke i zdravstvene standarde kvaliteta. Da bi proizvodi imali ovu oznaku, moraju da ispunjavaju sledeće zahteve:\nda ne sadrže izbeljivače, losione i parfeme\nda imaju limitiran nivo proizvodnog otpada\nda sadrže sirovine koje potiču iz obnovljivih izvora\nPrestižna plava eko oznaka koja podiže svest o alergiji\nAsthma & Allergiy Nordic je sertifikaciju za proizvode koji predstavljaju najmanji mogući rizik da izazovu alergiju, ekcem ili iritaciju kože kod korisnika. Proizvodi koji dobiju ovu sertifikaciju ne smeju imati nikakve dodatke, nefunkcionalne sastojke, parfeme ili formaldehid.\nNagrađeni proizvodi koji su nežni prema koži\nNezavisni instituti konstantno sprovode dermatološke testove na svim našim proizvodima. Testiranjem osoba koje imaju predispoziciju za atopijske kožne bolesti poput ekcema, možemo osigurati da čak i osobe sa osetljivom kožom mogu koristiti naše proizvode. Bambo Nature pelene i maramice su dermatološki testirane i ne sadrže poznate alergene i supstance za koje se zna da štete zdravlju i okolini, kao ni supstance koje neutrališu neprijatne mirise.\nFSC™ oznaka garantuje da celuloza koja se koristi u proizvodnji , potiče iz održivih šuma u kojima se više stabala posadi nego štos e poseče,\nFSC™ (Forest Stewardship Council) je internacionalna nevladina organizacija posvećena promociji odgovornog i održivog eksploatisanja šuma širom sveta. Proizvodi sa FSC™-sertifikatom su napravljeni od sirovina koje potiču iz održivih\nšuma u kojima se više stabala posadi nego što se poseče. Sledljivost oznake sertifikata strogo se kontroliše, a odabirom ovakvih proizvoda podstičete odgovorno upravljanje šumama\nAbena A / S je sertifikovana u skladu sa FSC ™ standardima, a Abena Severna Amerika je distributer Abena sertifikovanih proizvoda FSC ™. Pogledajte više na www.abena.com.\nEU Ecolabel sertifikat, poznat i kao EU cvet , je zvaničan Evropski sertifikat koji garantuje da proizvodi ispunjavaju stroge zahteve za očuvanje zdravlja i životne sredine, u pogledu sirovina, proizvodnje, upotrebe, sastava i sigurnosti.\nI’m Green™ polietilen je meka plastika koja se izrađuje od održive šećerne trske– prirodno obnovljivog materijala.\nKako šećerna trska raste, ona uzima CO2 iz atmosfere i na taj način doprinosi smanjenju emisije štetnih gasova i smanjenju efekta staklene bašte.


Sigmar Gabriel bit će protivkandidat Angeli Merkel na izborima – dijalogin.tv\nHome » Cyberspace Dijalogin Društvene teme Multimedia Politika Slike Svijet Uncategorized Vijesti\nSigmar Gabriel bit će protivkandidat Angeli Merkel na izborima\nČelnik njemačkih Socijaldemokrata (SPD) Sigmar Gabriel odlučio je da se natječe protiv konzervativne čelnice Angele Merkel za njemačkog kancelara na saveznim izborima u septembru, piše Bild u utorak.\nNovinski izvještaj podržava ono što su visoki stranački izvori izjavili Reutersu prošle sedmice, da nema realne alternative Gabrielu, vicekancelaru i ministru ekonomije u desno-lijevoj koaliciji Angele Merkel u posljednje četiri godine.\nPortparol Gabriela izjavio je da se stranka drži svojih planiranih vremenskih okvira.\n– Stranka će odlučiti o svom kandidatu za kancelara 28. januara – kazao je.\nVisoki članovi stranke u utorak održavaju sastanak iza zatvorenih vrata kako bi odlučili o izbornoj strategiji, ali o pitanju ko će biti vodeći stranački kandidat neće biti raspravljano zvanično, navodi Bild.\nNovine pišu da je posljednji SPD-ov kancelar Gerhard Schroeder zatražio od Gabriela da se kandiduje.\nGabriel se dugo vremena smatra glavnim protivkandidatom Merkel, ali neki članovi stranke nadali su se da bi Martin Schulz, bivši predsjednik Evropskog parlamenta, mogao preuzeti tu ulogu. To sada izgleda malo vjerovatnim, jer je on najveći favorit za položaj ministra vanjskih poslova i naslijednika Franka-Waltera Steinmeiera, za koga su se vladajuće stranke saglasile da ga izaberu za njemačkog predsjednika narednog mjeseca.\nGabriel, 57-godišnji bivši nastavnik, zaostaje za Merkel u anketama javnog mnijenja. On uživa reputaciju nepredvidivog političara, ali je popularniji unutar redova SPD-a od svojih nedavnih prethodnika.\nIako SPD želi da osvoji dovoljan broj glasova kako bi formirao koaliciju sa Zelenim i eventualno s radikalnom Strankom ljevice, većina analitičara smatra da je još jedna “velika koalicija” najvjerovatniji ishod izbora na kojima bi Merkel osvojila četvrti mandat.